Izmene Zakona o zaštiti životne sredine konačno u skupštinskoj proceduri – Danas Conference Center\nHome Vesti Izmene Zakona o zaštiti životne sredine konačno u skupštinskoj proceduri\nJoš u junu 2014. godine procena Evropske Unije bila je da stanje u oblasti zaštite životne sredine u Srbiji posebno treba podvući crvenom bojom kao najlošije, a prema rečima samih predstavnika Vlade, “kao da su u tome sve gađali naopačke”. Koliko se u praksi odmaklo od ovakvog stanja kako u oblasti regulative tako i u praksi, možda najbolje govori izražavanje straha učesnika 158. konferencije Danas konferens centra “Zelena ekonomija i novi zakonodavni okvir” da se nastavi sa tzv. “zlokobnim zelenim petroljetkama” i ponovo sačeka 2021. sa novim regulatornim okvirom jer će tada za sve biti kasno.\nPrema rečima Aleksandra Vesića, pomoćnika ministra poljoprivrede i zaštite životne sredine Vlade Republike Srbije, zelena ekonomija je razvojna i šansa za otvaranje novih radnih mesta, otvaranje novih kompanija i to ne samo u oblasti upravljanja otpadom već i energetske efikasnosti u građevinarstvu, poljoprivredi proizvodnjom organske hrane i sl. “Srbija je na žalost još uvek daleko od stanja u razvijenim zemljama i nije u pitanju to da nemamo propise već nam ne ide implementacija. Tačnije, Evropska komisija je ocenila da je usklađenost Srbije na planu zakona u toj oblasti sa EU 50 odsto, a implementacija ispod 20 odsto.”, konstatovao je Vesić. On se osvrnuo i na Zakon o inspekcijskom nadzoru ističući da će zahvaljujući njemu biti usposavljen bolji sistem nadzora i kontrole. Kako je kazao, očekuje se da će se Vlada Srbije do kraja nedelje izjasniti o setu zelenih zakona- izmene i dopune zakona o upravljanju otpadom, zaštiti životne sredine i zaštiti prirode kako bi se u skupštinskoj proceduri našli pre raspisivanja izbora. Ključne izmene Zakona o zaštiti životne sredine odnose se na osnivanje Zelenog fonda o kome se toliko govorilo koji će, kako je naveo, biti budžetska linija.\nDirektor Republičke Agencije za zaštitu životne sredine Filip Radović podsetio je da prema definiciji Ujedinjenih nacija, koncept zelene ekonomije predviđa rad na dobrobiti čoveka, smanjenje siromaštva i socijalnih razlika kao i ekološkog rizika. Takođe je naglasio da upravljanje otpadom predstavlja najvažniji segment u oblasti zaštite životne sredine. On je naveo da procene Evropske agencije za zaštitu životne sredine za narednih deset godina pokazuju da će se količina generisanog otpada na teritoriji unije povećati pet do sedam puta.”Moraćemo da se prilagođavamo nastaloj situaciji, a važno je da ulažemo u reciklažnu oblast, kao i da podstičemo sakupljački sektor” naveo je on.\nProjekt menadžer Nemačke organizacije za tehničku saradnju- GIZ Zoran Jakovljev objasnio je da je ta organizacija sa Ministarstvom poljoprivrede i zaštite životne sredine Srbije nedavno potpisala Sporazum o saradnji na realizaciji projekta “Upravljanje otpadom i otpadnim vodama u opštinama – IMPACT”. Cilj tog projekta je unapređenje uslova za sprovođenje cirkularne ekonomije, kroz pretvaranje otpada u resurse za ponovnu upotrebu, na nacionalnom i opštinskom nivou. Planirano je da se pojekat u početku sprovoditi u pet opština – Kuršumliji, Aleksincu, Beloj Crkvi, Svilajncu i Krupnju, a kasnije će se, sprovoditi i u ostalim opštinama.\nDušan Vasiljević, konsultant GIZ IMPACT projekta je istakao važnost da sve promene u našem društvu koje se tiču životne sredine stave u okvir koji ima i svoju ekonomsku opravdanost što je i poenta cirkularne ekonomije. Recikliranje svega pet posto ukupnog otpada u Srbiji pokazuje da kod nas postoje neiskorišćeni potencijali.\nSiniša Mitrović, samostalni savetnik za EU propise u oblasti Zaštite životne sredine Privredne komore Srbije naglasio je da je ta institucija uložila velike napore i resurse kako bi novi set zakona ušao u skupštinsku proceduru. Veoma ćemo se zalagati za bolju poziciju pre svega malih i srednjih preduzeća u ovoj oblasti. “Srbija ne treba da bude nekakva “low cost” destinacija za jeftine otpade već treba da stvorimo novu vrednost što će biti omogućena novim propisimai bez silnih administrativnih barijera”, dodao je Mitrović.\nDo sada je jedini problem bio kada će biti donet zakon a sada kako izgleda tek počinju pravi problemi kada dolazi do primene, posebno u svetlu administracije i manjka stručnog kadra.\nprevious Prvi put u Srbiji: Direktan TV prenos utakmice preko aplikacije!\nnext Ekskluzivno: Ivica Osim za TV Partizan


Naslovna/Privreda/Postignut dogovor: Stop izvozu trupaca, vlade uvode takse\n“Nije nam cilj da se ne izvozi, već da se izvoz smanji zbog povećane potrošnje na domaćem tržištu. Nekoliko jedinica lokalne samouprave uvodi sisteme grijanja na drvnu biomasu, raste proizvodnja hemijske prerade drveta, kao što je destilacija, “RS silikon”, proizvođači peleta. Definitivno se povećava broj potrošača i zato je potrebno smanjiti izvoz”, rekao je Lazo Šinik, sekretar Udruženja šumarstva i prerade drveta u Privrednoj komori Republike Srpske.\n“Usaglasili smo prijedloge i sada smo u fazi da taj prijedlog razmatraju oba entiteta, odnosno vlade i ako bude usvojen na nivou vlada, to će biti poslato prema Savjetu ministara kao zajednička inicijativa”, rekao je Goran Zubić, pomoćnik ministra poljoprivrede, šumarstva i vodoprivrede RS.\nKaže da je ovo ministarstvo pripremilo materijal i proslijedilo ga nadležnim ministarstvima na mišljenje kako bi se mogao naći pred Vladom RS.\n“Očekujemo da će to biti u narednih 15 dana pred Vladom, koja će na kraju dati svoje mišljenje”, rekao je Zubić.\n“Mjere su dogovorene. Već danas će se na sjednici Vlade FBiH naći zaključak dogovoren među entitetskim vladama, u kojem predlažemo zabranu izvoza, ali i takse na izvoz rezane građe. Nakon što isti zaključak usvoji Vlada RS, mi ćemo tu našu zajedničku inicijativu uputiti Vijeću ministara, koje ima odlučujuću riječ. Lično mislim da će sve procedure biti završene u narednih nekoliko sedmica te da će zabrana zaživjeti vrlo brzo”, rekao je Novalić\nSrbija napravila leteću bombu sa GPS navođenjem (VIDEO)


Novinari u regiji pozivaju na „Pet minuta gromoglasne tišine“ – Vakat.me\nŠirom sveta obeležava se Dan slobode medija uz ukazivanje na sve veći pritisak i sve teži položaj medijskih radnika.\nNajmanje 95 novinara poginulo je na dužnosti u toku 2018. godine, saopštila je Međunarodna federacija novinara (IFJ).\nNezavisno udruženje novinara Srbije (NUNS), Nezavisno društvo novinara Vojvodine (NDNV) i Granski sindikat kulture, umetnosti i medija “Nezavisnost” pozvali su novinare da u petak, 3. maja, od 11.55 do 12.00 u okviru akcije “Pet minuta gromoglasne tišine” isključe ton, zamrače ekrane i ćutke se zajedno suprotstave daljem unižavanju profesije i upozore najširu javnost na katastrofalan položaj novinarske profesije, medija i medijskih radnika u Srbiji.\nSrbija pala za 14. mjesta\nReporteri bez granica su u aprilu ove godine u izveštaju za 2019. godinu upozorili da je Srbija tokom pet godina otkako zemljom upravlja predsednik Aleksandar Vučić, prvo kao premijer, a zatim predsednik, postala mesto gde novinarstvo nije ni bezbedno niti podržano od vlasti.\nPrema indeksu Reportera bez granica za 2019, Srbija je u odnosu na prethodnu godinu u slobodi medija pala 14 mesta i nalazi se na 90. mestu od 180 zemalja.\n“Broj napada na novinare i medije je u porastu, uključujući i pretnje smrću, a zapaljiva retorika na čijoj su meti novinari sve više dolazi od vladinih zvaničnika”, navodi se u izveštaju.\nNa akciju „Pet minuta gromoglasne tišine“ svoje članove i druge novinare poziva i Sindikat novinara Hrvatske (SNH), podsećajući da je na listi Reportera bez granica Hrvatska prema indeksu razvijenosti slobode medija, Hrvatska ove godine na 64. mestu, te da je svrstana u grupu problematicnih zemalja.\nNema slobode medija bez slobodnih novinara, a hrvatski su novinari “zarobljeni” na više načina, navodi se u saopštenju SNH.\nUčestale tužbe protiv novinara u Hrvatskoj\nTužbe za klevetu, učestale u zadnje vrijeme, zbog kojih pravosuđe proglašava krivima i one koji su pisali i govorili istinu, vodi ka autocenzuri, koja sve više dominira među hrvatskim novinarima, upozorava SNH, dodajući da Vlada Hrvatske, iako upozorena na ovu pojavu, ništa ne čini da promeni stanje.\n„Nema depolitizacije javnog servisa i Vijeća za elektroničke medije, statuti medija su mrtvo slovo na papiru, napadači na novinare tek se simbolično kažnjavaju, najčešće uvjetnim kaznama, nema javnih potpora za kvalitetno novinarstvo…“, konstatuje SNH.\nSindikat novinara Hrvatske navodi da su novinari u toj zemlji i u radno-pravnom smislu obespravljeni na više načina. „U privatnim medijskim kućama otkazani su kolektivni ugovori ili nisu potpisani novi, a bahati poslodavci odbijaju čak o tome i pregovarati. Novinarima je otet minuli rad, a naknade za prekovremeni i noćni rad te za rad nedjeljom i blagdanom su simbolične, tek toliko da se udovolji obvezi iz Zakona o radu. U mnogim medijima zabranjuje se ili otežava sindikalni rad, a sindikalne se povjerenike progoni i diskriminira tako da ne mogu napredovati ili im se daju najniže plaće“, tvrdi SNH.\nNeisplaćene zarade problem novinara u Crnoj Gori\nNa slične probleme ukazuje i Sindikat medija Crne Gore, koji takođe organizuje akciju „Pet minuta gromoglasne tišine“, napominjući da u toj zemlji samo jedan medij ima kolektivni ugovor, što, kako navode, jasno govori o spremnosti menadžera i vlasnika da menjaju uslove u kojima rade ljudi koje su zaposlili.\nSindikat ukazuje i da je neisplaćivanje zarada problem koji je neophodno istaći u svakoj priči o crnogorskim medijima i upozorava na otežano sindikalno organizovanje, podsećajući i da, kada je reč o pravu na štrajk u medijima, već četiri godine nije usvojen Akt o minimumu procesa rada u uslovima štrajka, zbog protivljenja Unije poslodavaca Crne Gore.\nUkazuje se na nerešene slučajeve napada na novinare, na zastarelu opremu kao ograničavajući faktor u radu novinara, ali i traži promena Zakona o medijima.\nCrna Gora je na 104. mestu liste Reportera bez granica.\nSloboda medija u BiH u padu\nBosna i Hercegovina je na 60. mestu te liste, ali Faruk Zupčević, predsednik Društva novinara BiH, podsetio je da je, prema podacima Misije OSCE-a u BiH, sloboda medija u toj zemlji tokom poslednje decenije u stalnom padu.\nOn je, govoreći nedavno o uslovima u kojima rade mediji u BiH, naglasio kako su oni izuzetno teški, jer su novinari slabo plaćeni (plate se kreću između 250 i 500 evra), mnogi novinari i nisu osigurani, mnogi rade po ugovoru o delu, a i bezbednost u radu im je ugrožena.\nSeverna Makedonija je na listi Reportera bez granica zauzela 95. mesto, Kosovo je na 75., dok je Slovenija najbolje plasirana kada je reč o regionu i zauzima 30. mesto.\nSvetski indeks slobode medija Reportera bez granica za 2019. godinu pokazuje kako je mržnja prema novinarima eskalirala u nasilje, doprinoseći povećanju straha.\nBroj zemalja u kojima novinari mogu bezbedno da rade i dalje opada, dok autoritarni režimi nastavljaju da poštravaju zakone koji se odnose na medije.\nNorveška je treću godinu zaredom na prvom mestu po Indeksu, dok je Finska zauzela drugo mesto. Holandija, na primer, je na četvrtom mestu, ali i u tom zemlji su dvojica novinara koja su istraživala organizovani kriminal živeli pod stalnom policijskom zaštitom.\nNajveći broj poginulih novinara zabeležen je 2006. godine, kada ih je 155 stradalo.\nU toku 2018. godine pažnju svetske javnost privuklo je ubistvo saudijskog novinara i kolumniste “Washington posta” Jamala Khashoggija.\nProšlog meseca ubijena je novinarka Lyra McKee, dok je izveštavala sa protesta u Severnoj Irskoj.\nParavojna formacija u toj zemlji preuzela je odgovornost za njenu smrt.


SREBRENICA – 8372... - Žene u crnom\nSREBRENICA – 8372...\nSaopštenje povodom 22 godišnjice genocida\nU okviru obeležavanja 22 godišnjice genocida u Srebrenici, Žene u crnom, uz podršku umetničkih kolektiva MMC Led art iz Novog Sada, Dah teatar iz Beograda, aktivistkinja i aktivista civilnog društva, organizuju 10. jula 2017. od 19:30 do 20:30, na Trgu Republike u Beogradu scensku akciju „Srebrenica 8372“, akcija je u crnini i ćutanju.\nGenocid u Srebrenici je najveći ratni zločin nakon Drugog svetskog rata u Evropi. Režim S. Miloševića saučesnik je genocida pružanjem ogromne političke, vojne, logističko-finansijske pomoći Vojsci Republike Srpske. Ovom prilikom podsećamo da je:\n- Država Srbija prva i do sada jedina država na svetu koja je presudom Međunarodnog suda pravde (2007.) proglašena odgovornom za kršenje Konvencije o sprečavanju i kažnjavanju zločina genocida.\n- U Haškom tribunalu je van razumne sumnje dokazana individualna krivična odgovornost velikog broja pripadnika srpskih oružanih formacija i političkih institucija koje su delovale u duhu ostvarenja teritorijalnog projekta Velike Srbije, a genocid u Srebrenici je deo tog projekta.\n- Državni vrh Srbije, zajedno sa zvaničnicima Republike Srpske, a uz pomoć Rusije, sprečio je juna 2015. godine donošenje Rezolucije o Srebrenici u UN. Aktuelne vlasti ignorišu Rezoluciju Evropskog parlamenta kojom je zatraženo od Srbije da osudi negiranje genocida i njegovo jacvno odobravanje, kao i negiranje drugih zločina protiv čovečnosti i ratnih zločina.\n- U Srbiji vlada paranoičan strah koji se ispoljava u pomahnitalim reakcijama i na samo pominjanje reči genocid. Tome nesumnjivo doprinosi i uporno odbijanje aktuelnog predsednika Republike A. Vučića da zločin u Srebrenici imenuje genocidom, u čemu ga slede ne samo političari i političarke vladajuće koalicije, nego i najveći deo opozicionih političara. Time se potvrđuje sistematsko održavanje one ideologije koja je omogućila genocid i koja opravdava zločine, slaveći zločince kao heroje. Treba li da upozoravamo da takva tvrdokornost u odbrani zločina i zločinaca neumitno vodi ovo društvo u još dublji moralni sunovrat?\n- Žene u crnom i srodne organizacije više od decenije traže da se prizna genocid, da se 11. jul proglasi Danom sećanja na genocid u Srebrenici i da se negiranje genocida kvalifikuje kao krivično delo. Ignorisanje naših zahteva potvrđuje nedostatak političke volje i moralnog kapaciteta sadašnjih vlasti, ali i sponu između ideologije zločina i sadašnjih vlasti Srbije, kontinuitet moralnih i kulturnih obrazaca sa režimom pod kojim je izvršen genocid – državno organizovani zločin.\n- Stoga ćemo ponavljati ove naše zahteve, nadopunjujući ih i zahtevom za raskidanjem svih odnosa države Srbije sa secesionističkom politikom vlasti u entitetu Republika Srpska, insistirajući na jasnom stavu prema odgovornosti za rat i ratne zločine, prema genocidu i prema etničkim čišćenjima. Samo tako će vlada Republike Srbije uspeti da započne sa ostvarivanjem proklamovanih ciljeva državne politike, među kojima su i postizanje regionalne saradnje i stabilnosti (ali samo pod uslovom da se predsednik i premijerka liše usluga svojih saradnika koji dolaze iz kriminalno-političkog i ratno-profiterskog miljea).\n10. jula 2017. od 19:30 do 20:30, održaće se na Trgu Republike u Beogradu scenska akcija u crnini i ćutanju „Srebrenica 8372“ koji se sastoji od:\n- Instaliranja simboličkog/živog memorijala, što je nastavak izgradnje spomenika žrtvama srebreničkog genocida. To je čin nenasilne pobune protiv poricanja genocida u Srebrenici, kako na nivou države tako i društva, budući da su odbijeni su naši višegodišnji uporni zahtevi da se odobri izgradnja trajnog spomenika žrtvama genocida u Srebrenici u Beogradu. Ovim činom nastavljamo naše zalaganje za to da Srebrenica postane deo kolektivne memorije, čime bi se učinio značajan korak ka tome da Beograd i Srbija steknu status postgenocidnog grada i države.\n- Iznošenja na javnu scenu cifre ubijenih – 8372 - u genocidu pokazuje razmere zločina i predstavlja uvažavanje sudski utvrđenih činjenica koje se u većinskoj javnosti Srbije uporno iskrivljuju/falsifikuju/umanjuju. To je istovremeno i poziv da se konačno prihvati činjenična istina, a pre svega da se poštuje dostojanstvo žrtava genocida.\n11. jula – Solidarnost i odgovornost – odlazak na komemoraciju/dženazu u Potočare/Srebrenica, gde ćemo, zajedno sa porodicama žrtava srebreničkog genocida, prisustvovati ukopu posmrtnih ostataka žrtava.


Džulijanu Asanžu prete oduzimanjem mačka - Pet Magazine\nOd Ivana Labovic - 17/10/2018\nDžulijanu Asanžu prete oduzimanjem mačka\nDžulijan Asanž (47), suosnivač Vikiliksa, dobio je niz instrukcija u vezi sa tim kako bi trebalo da se ponaša u ambasadi Ekvadora u Londonu gde je u egzilu od 2012. godine.\nIzvor: Danas, Beta, magazin Mačka\nNeke od instrukcija odnose se na to da će Asanž morati da riba svoje kupatilo i da se bolje brine o svom mačku. Poslat mu je memorandum u kojem se upozorava da bi njegov mačji cimer mogao da mu bude oduzet i odveden u sklonište za životinje.\nPismenim putem, na španskom jeziku, naloženo mu je da povede više računa o njegovom “blagostanju, hrani i higijeni”. Razlozi za zabrinutost ekvadorskih vlasti zbog načina na koji se Asanž brine o svom mačku nisu poznati.\nU memorandumu od devet strana na španskom jeziku Asanžu je naređeno i da izbegava političke aktivnosti, a posebno “mešanje u unutrašnje poslove drugih država”.\nInače, u maju 2016. godine Asanž je na poklon od svoje dece dobio mačka kako bi mu pravio društvo u ambasadi Ekvadora u Londonu u kojoj boravi od 2012. godine kada je zatražio azil.\nMačor neprekidno izaziva veliko interesovanje prolaznika i medija jer se često pojavljuje na prozoru ambasade noseći okovratnik s kravatom. Verovatno ovom formalnom odevnom kombinacijom želi da ukaže na to da je on jedan ozbiljan mačak.\nMačak po imenu Miči (ekvadorska reč za mačku) ima i svoj, veoma popularan tviter-nalog pod nazivom Embassy cat koji prati više od 30.000 ljudi. U opisu njegovog profila na “Tviteru” stoji da je “zainteresovan za kontrašpijunažu”.


DS obeležila godišnjicu rođenja Tošića i 62 godine od smrti Ljube Davidovića\nVesti Autor:FoNet19. feb. 202216:47\n"Naša je dužnost i moralna obaveza da čuvamo sećanje na Desimira Tošića i Ljubu Davidovića, koji su na sopstvenom primeru pokazivali kako treba da deluje pravi demokrata", poručio je predsednik Demokratske stranke (DS) Zoran Lutovac povodom obeležavanja 102 godine od rođenja Tošića i 62 godine od smrti Davidovića.\nTošić je bio prvi sekretar predratne studentske organizacije Demokratske stranke, a potom i jedan od\nnajistaknutijih članova obnovljene stranke, dok je Ljuba Davidović osnivač i prvi predsednik Demokratske stranke.\nLutovac je Tošića opisao kao simbol kontinuiteta DS i „vremenski portal“ koji spaja predratnu Demokratsku stranku sa ovom koja je obnovila višestranačje u Srbiji.\n"U Demokratskoj stranci Ljuba i Desimir su stubovi čestitosti, oni koji su svojim primerom vukli napred", rekao je Lutovac i naglasio da su oni zaslužili da se čuva sećanje na njih svojim stranačkim i društvenim angažovanjem, ljudskošću i visokim moralnim kvalitetima.\nLutovac je zajedno sa direktorom Fondacije za unapređenje demokratije "Ljuba Davidović" Borisavom Radojkovićem, koordinatorom Centra resornih odbora Vladimirom Pešićem i predsednikom Demokratske omladine Stefanom Ninićem položio cveće na grobove Tošića i Davidovića.


Bivši igrač Zvezde skrivio penal u najluđem meču za titulu, njegov tim kod kuće ostao bez pehara - Telegraf.rs\n03/08/20 | 21:28\nKrajova izgubila od Kluža kod kuće sa 3:1, iako su posle 10. minuta vodili sa 1:0\nPrintskrin: Youtube/Fotbal Romania\nPrvenstvo sa najluđim krajem je konačno završeno - Kluž je pobedom u gostima protiv Krajove rezultatom 3:1 (1:1) stigao do svog šestog naslova u Rumuniji, trećeg uzastopno!\nS razlogom kažemo sa najluđim krajem, jer je nekoliko časova pre utakmice izvršeno anonimno glasanje Izvršnog odbora tamošnjeg saveza gde je donešena odluka da će se šampion dobiti na produžetke ili penale da je kojim slučajem posle 90 minuta bio nerešen rezultat.\nKluž je imao dva boda više od Krajove koja je iza sebe, s druge strane, imala neodigranu utakmicu sa Astrom zbog situacije sa korona virusom. Otuda je i donešena odluka bez presedana koja je i te kako šokirala svetsku javnost. Podsetimo, Krajova i Astra ne mogu da igraju u narednom terminu, jer po pravilima UEFA za ovu sezonu šampion mora da bude poznat do 3. avgusta u ponoć.\nKrajova je vodila na ovom meču, bila na sjajnom putu ka svom petom peharu - prvom još od 1991. godine,. ali je Kluž preokrenuo u nastavku donekle i zahvaljujući nekadašnjem defanzivcu Crvene zvezde Urošu Ćosiću.\nĆosić je napravio penal u 77. minutu, posle čega je Deak povisio na 3:1, Mada, vredi pomenuti da je situacija bila sumnjiva i da je velika verovatnoća da je oboreni igrač Kluža bio u ofsajdu.\nDomaćin je prethodno pobveo sjajnim golom Nistora u 10. minutu. Potom je Vinisijus izjedačio posle sjajnog skoka i kornera koji je Deak izveo, da bi pomenuti Deak asistirao i Boliju u 56. minutu posle slobodnog udarca.\nU nastavku pogledajte i golove:\nBoaći promenio menadžera posle 11 godina, da li je ovo transfer u najavi napadača Zvezde?\nNestvarne scene u rumunskom fudbalu: Igra se Prva liga, a na terenu gmiže zmija!\nOvakav autogol dugo nismo videli: Hrvat kao da je zaboravio za koji klub igra


“Dovoljna je jedna žurka i da buknu brojke” | Ekspres.net\nČlan Kriznog štaba, epidemiolog Branislav Tiodorović, rekao je da među obolelima u ovom trenutku najviše ima mladih ljudi od 20 do 40 godina, koji spadaju u one “koji se baš ne pridržavaju preporučenih mera”.\n“To svakako ne znači da za nedelju dana situacija neće biti drugačija, zato dajte da održimo ovu umerenost i radimo ono što je do nas”, upozorava Tiodorović u razgovoru za Blic.\nPovezane vesti – KON: Od prošle nedelje Beograd je ušao u početak trećeg talasa\nKako objašnjava, mladi ljudi koji su u najvećoj meri u cirkulaciji oni mogu biti virusonoše, te je važno pridržavati se mera i obavezno nositi masku na svakom mestu.\nS obzirom da dolaze hladni dani, dodaje, veliki broj ljudi boravi u zatvorenim prostorijama, gde je mogućnost zaražavanja velika.\n“Dovoljna je jedna žurka, jedna muzička manifestacija i da buknu brojke. Ceh neće možda platiti onaj ko se zarazio, ali onaj iz njegog okruženja ko spada u rizičnu grupu da”, ističe Tiodorović.\nKaže da se sada nalazimo u trećem talasu i da je potpuno očekivano da ćemo i dalje imati skok broja pozitivnih, broja obolelih, ali da je činjenica koja deluje malo umirujuće to što broj pozitivnih uglavnom ne prati hospitalizacija.\n“Kada gledamo brojke o hospitalizaciji i pregledanih, u bilo kom mestu, te brojke su zapravo niske. To je dobar trend za sada, a da li će se on održati videćemo jer nam dolazi novembar i decembar, sledi hladno vreme i boravak u zatvorenom”, objašnjava Tiodorović.\nPrema rečima epidemiologa, u ovom trenutku posebnu pažnju treba obratiti na radne organizacije, odnosno na firme i fabrike u kojima cirkuliše veliki broj ljudi, koji mogu lako širiti virus, s obzirom na to da rade u zatvorenom prostoru.\n“Sada apelujem na velike firme i fabrike. Mi od septembra imamo povećan obim delatnosti kojima se bave prozvodne firme u kojima rade mladi ljudi. Tu imate problem njihovog prevoza, održavanja u proizvodnji, distance, maski, poštovanja svih mera, dezinfekcije, sada radni prostor u kojem u oni borave treba da bude siguran. Ako se mere ne sprovode u radnim organizacijama, može nastati problem jer su to ljudi koji dolaze iz različitih mesta iz porodica u kojima žive po tri ili četiri generacije, gde ceh mogu platiti njihovi najstariji ukućani”, rekao je Tiodorović.\nOn je apelovao na sve radne organizacije, firme i fabrike u celoj Srbiji da se obavezno pridržavaju apsolutno svih preporučenih mera.\nOcenio je da se “mi zaista najbolje držimo, ali da moramo razmišljati kako ćemo dalje”.\n“Mi moramo da razmišljamo da zdravstveni sistem bude spreman u svakom trenutku, iako imamo najpovoljniju situaciju u odnosu na bilo koga u Evropi. Mi sada imamo mlade, ali u sledećem piku imaćemo starije obolele, ne zato što se oni ne pridržavaju mera, već što se mogu zaraziti od onih mlađih ako se oni ne pridržavaju mera. Inače, s druge strane, mi smo kao zemlja okruženi veoma lošom epidemiološkom situacijom svih država oko nas, što je takođe veliki rizik. Opet, mi smo želeli da naša granica bude otvorena, da postoji mogućnosti komunikacije prometa roba i ljudi iz ekonomskih razloga, a bez ekonomije nema ničega”, rekao je Tiodorović.\nTags branislav tiodorovićcovid-19koronavirusPandemija\n“POŽELJNO JE” Tiodorović: Proslave ostaviti za drugu polovinu juna Tiodorović: Pravi pik u Srbiji za pet, šest dana TIODOROVIĆ: Očekujte porast obolelih za dve nedelje TIODOROVIĆ: Treći pik krajem ove ili početkom sledeće godine


Goranka Vilimanović nova predsednica Gradskog odbora DS-a - KruševacGrad\nGoranka Vilimanović nova predsednica Gradskog odbora DS-a\nNa stranačkim izborima prošle subote Demokratska stranka u Kruševcu dobila je novo rukovodstvo. Nova predsednica stranke je Goranka Vilimanović, koja je bila i jedina kadidatkinja za tu funciju, a od predložena 22 kandidata članovi Stranke izglasali su i novi petnaestočlani Gradski odbor. U ovom telu trećina mandata pripala je ženama, a zastupljeni su u značajnom procentu i mladi do 30 godina\nNa koktelu na kome je predstavljeno novo rukovodstvo, Goranka Vilimanović je najavila da će Demokratska stranka u narednom periodu raditi na konsolidaciji i širenju stranke, te na borbi protiv, kršenja zakona i prava i pogoršanja uslova života građana i građanki Kruševca.\n– Novo rukovodstvo namerava da pre svega angažuje što više mladih, da angažuje njihovo znanje i energiju, da angažuje mudrost i iskustvo starijih, da u većoj meri afirmiše sposobnost i odgovornost žene u radu kroz Demokratsku stranku, kao i da motiviše sve one koji su simpatizeri Demokratske stranke i koji u svom načinu razmišljanja imaju njene principe da nam se pridruže i da zajednički započnemo rad i borbu za promenu uslova u kojima živimo u poslednjih nekoliko godina, a koji su veoma teški– najavila je nova predsednica Gradskog odbora DS-a u Kruševcu.\n– Radićemo pre svega na tome da probiijemo medijsku blokadu u kojoj se nalazi Demokratska stranka, a naročito DS u Kruševcu, pokušaćemo da se borimo protiv evidentne suspenzije prava i zakona u mnogim oblastima i ja bih želela da pozovem sve članove i članice koji su se u prethodnom periodu iz različitih razloga udaljili od Demokratske stranke, da se vrate, da zajedničkim snagama pokušamo da delujemo na pogubne posledice sadašnje vlast u Kruševcu i Srbiji.\nGoranka Vilimanović poziv je uputila i svim istinski opozicionim strankama da naprave zajedničku platformu delovanja kako bi se unapredio život građana i građanki u našem gradu, ali i samim građanima da DS upoznaju sa problemima sa kojima se susreću u ostvarivanju svojih prava i iskoriste pomoć stručnjaka koje DS ima.\nNa pitanje šta će Stranka uraditi povodom činjenice da je na prethodnim lokalnim izborima imala loše izborne rezultate i da trenutno ima samo četiri odbornika u gradskom parlamentu, Vilimanović je odgovorila da je jasno da je Demokratska stranka imala propuste, da je zbog toga kažnjena od građana/ki , te da će novo rukovodstvo analizirati sve greške iz prethodnog perioda i učiniti sve da ih ispravi.\nO političkoj platformi Demokratske stranke u narednom periodu govorio je član novog Gradskog odbora, Srđan Milivojević. On je najavio da će DS u Kruševcu fokusirati na nekoliko važnih tema, među kojima su alarmantno stanje u Zdravstvenom centru, koji je, kako je rekao, sve češće u javnosti prepoznat po skandalima i aferama u lečenju pacijenata, te drastično ugrožena medijska scena i potpuni nedostatak kritičkog novinarstva. Ocenjujući da je takvo stanje u medijima plod pritisaka SNS-a, Milivojević je poručio da je neophodno obezbediti određen stepen demokratskih i građanskih sloboda i uslova da novinari nesmetano obavljaju svoju funkciju “demokratskog oka i demokratskog korektora” političkih procesa i zbivanja u gradu.\n– Ono što nas brine jeste i činjenica da su i ekonomska i bezbednosta situacija u Kruševcu veoma loši, da je evidentan porast nasilja, a posebno zabrinjava porast porodičnog i nasilja prema ženama – ocenio je Milivojević, dodajući da i na planu kulture, naš grad beleži najveći pad od 2000. godine, što je, kako je naglasio, veoma loša poruka.\nU susret izbornoj godini, Milivojević je najavio osnivanje Centra za sprečavanje nasilja na izborima, kao i Centra za praćenje izbora.\n– Mi izražavamo veliku sumnju u legitimitet prethodnih izbora, očigledno je došlo do teških zloupotreba, bilo je evidentnog nasilja na biračkim mestima i tokom izborne kampanje. Nasilje je nešto što generiše Srpska napredna stranka i što prati izborne procese i u Srbiji i u Kruševcu. Mi ćemo formirati Centar za sprečavanje nasilja na izborima. Formiraćemo i Centar za posmatranje izbora s obzirom na to da je CeSid izgubio demokratski kredibilitet da prati izbore kao nezavisno regulatorno telo, a nije se pojavila nova organizacija koja bi mogla da pokrije svako biračko mesto.\nMilivojević je još skrenuo pažnju da je ovo prvi put da se na čelu Gradskog odbora Demokratske stranke nađe žena, te da u Kruševcu, sem u jednom trenutku u LDP-u, nije bilo žena na čelu relevantnih političkih stranaka.\nSNS zadovoljan godinom na izmaku\nU akciji „Treće dete“ poklon čestitke za 34 bebe\n23.01.2022 0 377\n23.01.2022 0 78\n23.01.2022 0 77\n23.01.2022 0 86\n23.01.2022 0 100\n24. januara 2022., 02:10


Narodna stranka: Član Gradskog veća u Požarevcu iz SNS omogućio ocu da dobije 3,8 miliona dinara – NovostiDana.rs\nNarodna stranka: Član Gradskog veća u Požarevcu iz SNS omogućio ocu da dobije 3,8 miliona dinara\nNarodna stranka je najavila da će podneti krivičnu prijavu protiv člana Gradskog veća Požarevca Tomice Stojanovića iz Srpske napredne stranke (SNS) jer je kako se navodi, omogućio svom ocu Branku Stojanoviću da dobije 3,8 miliona dinara na tenderu Ministarstva prosvete.\nStranka je u saopštenju navela da je penzioner Branko Stojanović osnovao „Konsultantski centar za obrazovanje, vaspitanje i sport“ 27 dana pre nego što je njegov sin 8. jula 2019. godine imenovan za gradskog većnika zaduženog za prosvetu, i da je u decembru prošle godine na konkursu dobio 3,8 miliona dinara iz budžeta za sprovodjenje obuke zaposlenih u ustanovama osnovnog obrazovanja i vaspitanja.\n„Apsurd je da bi penzioner Branko Stojanović, koji je osnovao firmu na kućnoj adresi, trebalo da se bavi obukom u školama, a sam ima nižu stručnu spremu od onih koje bi da obuči. Predvidjeno je i da obuka traje dva dana, od kojih je jedan dan priprema, tako da je otac člana Gradskog veća iz SNS-a od države za jedan dan posla dobio dovoljno novca da u Požarevcu kupi trosoban stan, koji se može kupiti za četiri miliona dinara“, stoji u saopštenju.\nIz Narodne stranke su ocenili da je reč o „očiglednoj i neskrivenoj korupciji i nepotizmu“ i dodali da bi protiv Tomice Stojanovića trebalo da bude pokrenut postupak jer nije prijavio svoju imovinsku kartu Agenciji za borbu protiv korupcije, iako je to morao da učini najkasnije pet dana od stupanja na javnu funkciju.\nBeograd prajd: Novi napad grupe maskiranih mladića na Prajd info centar


Predsjednik Sindikata Nenad Rakočević u otvorenom pismu Vladi upozorava: Vlast ćuti o nezakonitim radnjama u NPCG - Sindikat uprave i pravosuđa Crne Gore\nPredsjednik Sindikata Nenad Rakočević u otvorenom pismu Vladi upozorava: Vlast ćuti o nezakonitim radnjama u NPCG\n14. februara 2021. 22. februara 2021. Ratko Pejović\t0 Comments\nPredsjednik Sindikata uprave i pravosuđa Nenad Rakočević obratio se otvorenim pismom predsjedniku i potpredsjedniku Vlade Crne Gore, Zdravku Krivokapiću i Dritanu Abazoviću, ministru unutrašnjih poslova Sergeju Sekuloviću i direktoru ANB-a Dejanu Vukšiću sa pitanjem šta su preduzeli povodom njegovog zvaničnog obraćanja vezano za situaciju navodne korupcije i kriminala u Javnom preduzeću Nacionalni parkovi (NPCG). Rakočević je o navodnim nepočinstvima u ovom preduzeću, u neposrednim razgovorima upoznao neke funkcionere vlasti, međutim nakon toga, kako kaže, nije preduzeto ništa.\nPrije petnaest dana obratio sam se javnosti s informacijom da se u Nacionalnim parkovima pokušava ponovo zaposliti na radno mjesto šefa službe zaštite lice koje su u međuvremenu ne samo zaposlili već ga postavili kao predsjednika komisije za prijem novih nadzornika. Javnost treba da zna da je protiv pomenutog do sada podnesen značajan broj krivičnih prijava, ali nijedna nije procesuirana. Pretpostavlja se zbog njegovih veoma jakih veza sa garniturama prošle vlasti, a kroz skorašnje događaje može se primjetiti da isti ima veoma jako uporište i u sadašnjoj vlasti. Da li je procedura njegovog ponovnog prijema bila u skladu sa zakonom, saznaću nakon što dobijem dokumentaciju koju sam tražio od Nacionalnih parkova u skladu sa Zakonom o slobodnom pristupu informacijama – naveo je Rakočević u otvornom pismu predstavnicima nove Vlade, a koje je dostavio i „Danu“.\nRakočević dodaje da su zahtjevi zavedeni 5. februara u slučaju da davaoci informacije pokušaju bilo kakvu opstrukciju.\nUkoliko procedura prijema kontroverzne osobe ne bude usklađena sa zakonom ili ne bude dostavljena sva tražena dokumentacija podnijeću krivičnu prijavu protiv direktorice Nacionalnih parkova Jelene Kljajević. Da je u pitanju veliki kriminal i korupcija, kao i da je pod velikom sumnjom ponovni prijem u radni odnos osobe na mjestu šefa službe zaštite, lično sam upoznao potrpedsjednika Vlade Dritana Abazovića, Slavena Radunovića iz DF-a, kao i direktoricu Jelenu Kljajević. Ona mi je potvrdila da je u posjedu saznanja o kakvoj se osobi radi, ali da se na nju vrši veliki pritisak da ga vrati u službu i to direktno od resornog ministra – tvrdi Rakočević u pismu.\nOn je upitao članove Vlade da li su znali da izvjesni pojedinac ima papir koji je potpisala i izdala inspektorka za slatkovodno ribarstvo prema kojem može da uzgaja ribu u svom bazenu, koju kasnije prodaje restoranima i trgovinama.\nOno što je neadekvatno jeste veličina bazena za uzgoj od nekoliko kvadrata sa količinom prodate ribe. Posebno vam usmjeravam pažnju na to da se ispita kontroverzna dozvola koja je izdata. Postavlja se pitanje da li je pomenuta inspektorka ovlaštena da daje dozvole ili je ovlaštena za nadzor. Odobrenje za uzgoj ribe izdaje prema trenutnoj regulativi samo Ministarstvo poljoprivrede, međutim za prostor Nacionalnog parka Skadarsko jezero važe i neka druga zakonska ograničenja. Istražni organi posebno treba da ispitaju dokumentaciju te firme, preko koje se godinama unazad prodala nepojmljivo velika količina ribe pojedinim trgovinama – kaže Rakočević.\nPovodom navedenih tvrdnji, redakcija „Dana” pokušala je da dobije odgovore na gore iznesene navode od predstavnika Vlade. Međutim, na pozive i poruke nisu odgovorili šefica premijerovog kabineta Andrijana Đordan i potpredsjednik Vlade Dritan Abazović.\n← RTV Budva – Emisija NAŠA PRAVA – Gostovanje Nenada Rakočevića predsjednika Sindikata Uprave i pravosuđa Crne Gore\nNastavlja se priliv novih članova i pristupanje sindikalnih organizacija Sindikatu uprave i pravosuđa CG →


Novi Sad, 1. decembar u 18h Individualni razgovori, predavanje i radionica Kako postići balans u životu kroz razumevanje energije, misli, emocija i kako menjajući svoju prošlost, možemo menjati svoju budućnost - Svetlana Goga Kostić\nNovi Sad, 1. decembar 18-21h\nNa predavanju ćemo pričati o tome kako postići balans u životu kroz razumevanje energije misli, emocija, blizanačkih i srodnih duša\ni kako menjajući svoju prošlost, možemo menjati svoju budućnost.\nNa radionici, kroz vođenu meditaciju, možemo da iscelimo traume iz prošlosti ovog života.Osim isceljivanja prošlosti, ovu tehniku ćemo koristiti i za povezivanje sa svojim budućim vremenskim linijama, a u cilju stvaranja najbolje verzije naše budućnosti.\nPored ove dve vođene meditacije, dobićete i “recept” za svakodnevni rad\nsa mislima i emocijama.\nCena radionice 1300 dinara.\nTog dana, u subotu, 1.decembra Dr Goga Kostić zakazuje termine za\nu Novom Sadu od 10h pre podne do 16h posle podne.\nDr Svetlana Goga Kostić o sebi:\nU nastavku možete pogledati jedan kratak video, a ostale video snimke, možete gledati na mom youtube kanalu Svetlana Goga Kostic.


DW: NATO, neprijatne svađe za porodičnim stolom - Naši u svetu\nObjavljeno 04/12/19 u 12:30\nBON – Šefovi država i vlada u Londonu slave 70 godina NATO, a iako je to možda lepa prilika za slikanje sa kraljicom, na samitu se zapravo odvija prava porodična drama, piše Dojče vele.\nKako se navodi, onaj ko svoju porodicu označava kao “moždano mrtvu”, poput Makrona koji je to ponovio i u Londonu, ne može da se nada ničem drugom do – ćutanju za stolom ili pravoj porodičnoj svađi.\nKlaudija Mejdžor koja već godinama u Fondaciji za nauku i politiku u Londonu istražuje odbrambenu politiku Evropske unije, za DW kaže da je francuski predsednik hteo da podstakne diskusiju – ali, da je drugo pitanje da li je to učinio konstruktivan način.\nOna ocenjuje da je Makron nestrpljiv političar koji smatra da treba “pohitati u susret budućnosti”, pa se opredelio za drastične reči.\n“En marće! Tako je i 2017. uspeo da kao autsajder postane predsednik Francuske. I svoju biografiju je, u svom tipično neskromnom maniru, nazvao: ”Revolucija”.I sada on hoće revoluciju u evropskoj odbrambenoj politici. Jer, prema njegovom mišljenju, od Amerikanaca kao garanta atlantsko-evropske bezbednosti sve je manje vajde”, rekla je Mejdžor.\nProfesor na pariskom Univerzitetu Sjens Frederik Ansel smatra da je njegova strategija negde i uspela jer su njegove “ponešto preterane izjave” izazvale reakciju Nemačke, što je i bio cilj – da se podstakne debata, da se jasno zauzmu pozicije, naročito da Nemci to učine.\nKlaudija Mejdžor dodaje i da su evropski partneri ljuti zbog Makronovog soliranja i da ga optužuju da pretenduje “da govori u ime Evrope, ali da ne razgovara sa Evropom”.\nLoš tajming, smatra Klaudija Mejdžor – kada je u Francuskoj Makron 2017. postao predsednik, u Nemačkoj se odvijala predizborna kampanja. Posle izbora je trajalo još šest meseci dok nije oformljena vlada.\n“To se vidi i po debati o moždanoj smrti NATO”, kaže Majdžorova i dodaje da su Francuska i Nemačka ionako tradicionalno nesložne, kao i da su u Francuskoj skeptični prema NATO i smatraju da bi možda i mogli bez Amerikanaca, dok se Nemci umnogome oslanjaju na Vašington.\nIpak, kako se navodi, NATO, čisto vojno gledano, izgleda dobro – to je i dalje najmoćnijij vojni savez u istoriji, a izdaci za odbranu zemalja-članica prvi put se povećavaju u poslednjih 25 godina, što naglašava i generalni sekretar NATO Jens Stoltenberg, ali on ignoriše pravi problem, a to je nedostatak političkog usmerenja.\nNi francuski stručnjak za geopolitiku Frederik Ansel ni nemačka naučnica Klaudija Mejdžor ne smatraju da jedna komisija može da otkloni višegodišnji problem – Mejdžor smatra da bi takva komisija mogla da bude samo nužna mera za deeskalaciju koja bi mogla da sačuva ovaj samit od većih svađa.\nIako bila u kontaktu sa MAKRONOM, nemačka kancelarka NEGATIVNA na KORONU\n“ON JE SATANISTA”! Makron na meti muslimanskog sveta, osvanula i neobična…\n“Ne kačite se sa nama”, Erdogan upozorio Makrona, sve ključa u…\nLideri EU postigli dogovor za oporavak od KORONA KRIZE težak 1.824 milijarde evra!\nStoltenberg: Pomogli smo Crnoj Gori, razmatraćemo dodatne opcije


Vučić se sastao sa Fabricijem – Studio B\nVučić se sastao sa Fabricijem Studio B\nObjavljeno: 17.03.2021. 09:19 Izmenjeno: 18.03.2021. 09:29\nNastavićemo da radimo intenzivno na ispunjavanju evropske agende, sa ciljem otvaranja novih poglavlja i bržeg napretka na putu ka članstvu u EU, poručio je predsednik Srbije Aleksandar Vučić u razgovoru sa šefom Delegacije Evropske unije Semom Fabricijem\nVučić sa Fabricijem: Cilj SRB otvaranje novih poglavlja\nNastavićemo da radimo intenzivno na ispunjavanju evropske agende, sa ciljem otvaranja novih poglavlja i bržeg napretka na putu ka članstvu u EU, poručio je predsednik Srbije Aleksandar Vučić u razgovoru sa šefom Delegacije Evropske unije Semom Fabricijem.\nOn je istakao da Srbija očekuje od EU da dinamika pristupnih pregovora Srbije prati i vrednuje naše reformske napore, kao i da je naša zemlja spremna da sa svojim evropskim partnerima nastavi da radi na sprovođenju reformi i brojnih zajedničkih projekata, saopštila je pres služba predsednika.\nFabrici je istakao da uprkos aktuelnim izazovima prouzrokovanim pandemijom, EU drži pitanje proširenja vrlo visoko na svojoj agendi, s obzirom na novu metodologiju koju će predstaviti Evropska komisija.\nVučić je sa ambasadorom Fabricijem pored razgvora o dinamici pristupnih pregovora i stabilnosti u regionu razgovarao i o nastavku borbe protiv pandemije KOVID-19 i izazovima u procesu masovne vakcinacije.\nPredsednik Vučić je zahvalio na podršci koju EU pruža Srbiji u uslovima pandemije i izrazio nadu da će uskoro stići i prvi kontingenti vakcina iz programa COVAX, saopštila je pres služba predsednika.\n„Srbija se među prvima priključila ovom programu čime je još jednom pokazala da je pouzdan partner Evropske unije“, istakao je Vučić i naglasio da je naša zemlja zauzela ozbiljan i odgovoran pristup borbi protiv pandemije, o čemu svedoče sveobuhvatne mere koje je donela Vlada Srbije u cilju očuvanja zdravlja i života ljudi, kako građana Srbije, tako i u okruženju.\nAmbasador Fabrici je pružio uverenje da će EU nastaviti da pruža punu solidarnost Srbiji.\nEvropska komisija je prošle nedelje najavila izdvajanje 12 miliona evra za Srbiju iz Fonda solidarnosti EU, što je još jedan pokazatelj podrške EU Srbiji od izbijanja pandemije. EU će nastaviti da radi na tome da obezbedi pravednu i globalnu distribuciju vakcina.\nU tom pogledu Fabrici je istakao važnost COVAX programa.\nEU i Tim Evropa, kao pravi globalni donator, već su obećali više od 2 milijarde evra za ovaj program.\nAmbasador se pozitivno osvrnuo na doprinos Srbije COVAX programu i čestitao na rezultatima koje Srbija ostvaruje u procesu vakcinacije, kao i na pravovremenim i odlučnim merama koje su preduzete u borbi protiv korona virusa.\nOn je posebno naglasio da je Srbija iskreno posvećena daljim reformama kojima pristupa sa odgovornošću i ozbiljnošću, te da kroz saradnju sa institucijama Unije i njenih članica nastoji da usvoji i primeni najbolje prakse.\nPredsednik Vučić je posebno naglasio da se zalaže da predstavnici svih medija rade svoj posao u atmosferi potpune slobode izražavanja i da tome ostaje i lično posvećen, budući da je sloboda medija jedna od najvećih tekovina demokratije, navodi se u saopštenju.


Vesti online / Vesti / Srbija / Nemačka: Zašto se ne koristi pojam "vojska" Kosova\n- Nisu svi priznali Kosovo i to je sporno pitanje. Zbog toga je važno da naglasim da u inicijativi za donošenje zakona koja je podneta parlamentu ne stoji pojam - vojska. Ja na to gledam kao na početak procesa transformacije u narednih 10 godina. U tom periodu bi trebalo da se reše sva sporna pitanja - kaže Zilberhorn za "Dojče vele" (DV).\nOn ističe da su u "kosovskim bezbednosnim snagama" (KBS) i pripadnici srpske manjine i da one moraju da se brinu za bezbednost na celom Kosovu.\n* Brnabić: Formiranje vojske Kosova šteti stabilnosti regiona\n* Tači: Srbija ne može da stavi veto na vojsku\n* Bundesver odlazi s mesta zločina\n- Ovde bi morao da se uspostavi prelazni proces, koji bi uključivao i interese srpske manjine i koji bi ukalkulisao to da NATO i njegovi partneri za sada imaju različite stavove. Mi moramo da izaberemo put koji uključuje sve strane i koji vodi do ubedljivog rešenja - poručuje Zilberhorn.\nUpitan da li je sada pravo vreme za uspostavljanje vojske, imajući u vidu da zbog stagniranja "srpsko-kosovskog dijaloga" poverenje prema srpskoj manjini nije baš veliko, Zilberhorn odgovara da nemačke vlasti to ocenjuje s uzdržanošću.\n- Mi, naravno, razumemo da se moraju videti pomaci u otvorenim pitanjima i zbog toga se nadamo i zalažemo za to da se sada uspostavi prelazni proces - navodi on.\nPrema njegovim rečima, KBS su profesionalno obučene i trebalo bi da taj nivo održe i podignu, kako bi mogle da stvore samoodržive strukture.\n- Tome služi i misija međunarodne zajednice na Kosovu. U tom smislu mi savetujemo i podržavamo kako bi se na Kosovu uspostavile samoodržive strukture - kaže Zilberhorn.\nOn navodi da su vojnici Bundesvera skoro 20 godina na Kosovu i da Nemačka učestvuje u savetodavnom i veznom timu NATO-a, koji savetuje KBS na putu ka samostalnosti.\nTakođe, dodaje Zilberhorn, oni pružaju podršku u logistici i sektoru sanitetskih službi. Što se tiče opreme, Bundesver je na Kosovu ostavio neka vozila, kada je u Prizrenu ispraznio baze koje će sada biti preuređene u centar za tehnologije i obuku, naglašava državni sekretar u Ministarstvu odbrane Nemačke.\n- Za nas je to veoma važna poruka, da na temelju bezbednosti na Kosovu koja je postignuta podrškom Bundesvera, sada možemo da organizujemo civilnu obnovu i tako investiramo u narednu generaciju, u obuku i inovacije. To znači da nakon vojnog angažmana sledi tesno civilno partnerstvo - kaže on.\nUpitan kakvu će ulogu imati NATO kada bude uspostavljena vojska Kosova, Zilberhorn poručuje da ta organizacije vodi politiku otvorenih vrata, a da države same odlučuju kojim bezbednosnim savezima hoće da se priključe.\n- Crna Gora, najnovija članica NATO-a, dobar je primer u kojem bi pravcu to moglo da ide. Ali inicijativa mora da dođe iz naših partnerskih zemalja. Kada se radi o Kosovu, tu postoje poznata sporna pitanja o suverenitetu i razjašnjenju odnosa sa Srbijom. To je preduslov za takvu jednu odluku - objašnjava nemački političar.\nOn ističe da Beograd i Priština treba da dođu do zajednički prihvatljivog rešenja, a da je Berlin, što se tiče moguće razmene teritorija, veoma suzdržan.\n- Nigde u Evropi sa tim nismo imali dobra iskustva. Mi moramo da sprečimo da se granice uspostavljaju po etničkim linijama, jer to na duže staze nije održivo - smatra Zilberhorn.\nRat u Jugoslaviji je, navodi, pokazao da su različite nacije tesno isprepletene.\n- Mi moramo da dođemo do toga da pripadnici različitih nacija mogu da žive zajedno u miru. To se ne može odvojiti granicama i zbog toga ne sme da dođe do razmene naroda, već moramo da radimo na tome da ljudi imaju sigurnu budućnost i tamo gde sada žive - zaključuje nemački zvaničnik.\nSRBIJA Bundesver odlazi s mesta zločina\nSRBIJA Vučić: Nema rešenja za Kosovo bez Rusije, SAD i Nemačke\nSRBIJA Brnabić: Formiranje vojske Kosova šteti stabilnosti regiona\nNedelja 11.11.2018. 20:38\nNedelja 11.11.2018. 20:41\nVredjaju me ovakvi tipovi to su radili i 41.


Rotari za bebe - Glas Podrinja\nPraznično darivanje novorođenčadi\nNa najradosniji hrišćanski praznik u šabačkom porodilištu rođene su tri bebe, dve dame (Nađa i Nikolina) i mali gospodin Bogdan.\nRotari klub Šabac nastavio je svoju tradicionalnu akciju darivanja novorođenčadi na pravoslavni Božić sa željom da odrastaju u kvalitetnim uslovima i stasavaju u društvu koje neguje prave vrednosti utemeljene na humanosti i odgovornosti.\n-Deca su naša budućnost i zbog toga se trudimo da budu u fokusu i prioritet od rođenja. Stoga je veoma važno da brinemo njima. Majke i bebe mogu učiniti da svet u kome živimo postane bolji za sve nas - rekao je Vladan Tešić potpredsednik Rotari kluba i dodao da su ove godine "prekršili" pravilo i darovali sva tri najmlađa sugrađanina rođena na Božić.\n-Tradicija je da poklone uručimo devojčici i dečaku koji su doneli radost u porodilište i podrodice 7. janunara, ali ove godine su pristigle tri bebe, tako da smo za sve njih obezbedili darove u vidu novčanog iznosa.


Gorenje VCEA 23 GPRBU usisivač cena, cene Srbija, prodaja Beograd Novi Sad Niš\nGorenje VCEA 23 GPRBU usisivač cene\nGorenje VCEA23GPRBU Snaga 700 - • G FORCE PRO • Usisivač sa kesom • Suvo • Broj nastavaka 3 • Protok vazduha 27, 2 L s • Zapremina kese 3 l • Vrsta cevi Teleskopska • Dužina cevi 90 cm • Materijal cevi... specifikacija\ncena od 11.999,00 do 16.990,00 din | prodavnica (4)\n• G FORCE PRO • Usisivač sa kesom • Suvo • Broj nastavaka 3 • Protok vazduha 27, 2 L s • Zapremina kese 3 l • Vrsta cevi Teleskopska • Dužina cevi 90 cm • Materijal cevi\ncena od 17.103,00 din\nGorenje SVC216FMLW štapni akumulatorski usisivač\nVillager VILLYVAC 30 DWS 66272 usisivač za mokro i suvo usisavanje\ncena od 15.970,00 din\nEPonuda nije internet prodavnica već Vam omogućava da brzo i lako nađete Gorenje VCEA 23 GPRBU usisivač po najjeftinijoj ceni. Naš cilj je da kupci budu što bolje informisani o ponudi Gorenje usisivač VCEA 23 GPRBU na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Gorenje Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje VCEA 23 GPRBU usisivač sa PRODAVCEM. EPonuda ne može da garantuje potpunu tačnost specifikacije i slika za Gorenje VCEA 23 GPRBU usisivač. Pre kupovine, podatke za Gorenje usisivač VCEA 23 GPRBU proverite na sajtu PROIZVOĐAČA.


Vest - Nerešeno s Dragocvetom\nNerešeno s Dragocvetom\nFudbaleri Majdanpeka osvojili su bod na gostovanju u Dragocvetu protiv istoimenog tima pošto su igrali nerešeno 1:1 u 5.kolu Pomoravsko-Timočke zone. Nakon 5.kola učinak majdanpečkih fudbalera je 1 pobeda, 3 nerešena ishoda i jedan poraz. Ekipa Slavka Golubovića trenutno zauzima 13.mesto na tabeli Pomoravsko-Timočke zone sa 6 bodova.\nU 4.kolu Borske okružne lige, ubedljivu pobedu zabeležili su fudbaleri Rudne Glave koji su na domaćem terenu savladali Radujevac 10:0. Poreč je u Kobišnici igrao nerešeno bez golova protiv Sloge, Blizna je pobedila Branik 1:0, dok je Radnički poražen u Klokočevcu od Krivelja 1:0.


Hrast kitnjak na fruškoj gori - Seminarski Diplomski Radovi\nDatum i vreme: 24-11-2020, 09:53 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Maturski radovi / Hrast kitnjak na fruškoj gori\nHrast kitnjak na fruškoj gori\nU vremenu kada se najsmelije vizije naučnika, munjevitom brzinom, ostvaruju i čine dobro čovečanstvu, čovek doživljava, ujedno, i najviši stepen alijenacije, otkako civilizacija postoji. Roger Bacon je rekao da će „jednom u budućnosti sve da bude poznato, samo neće sve da bude dozvoljeno“. Koliko je ljudskom rodu još potrebno da prihvati činjenicu da od nemilosrdnog eksploatatora prirodnih resursa mora da postane ponovno poslušan prirodi? Poslušan, zbog dostignutih znanja, poštovanja i ljubavi prema svemu što prirodu čini, a ne pokoran joj iz straha, kao što su to bile praistorijske društvene zajednice.\nNeosporno je da je dalje korišćenje žive prirode, danas vezano za, manje ili više, izmenjene ekosisteme i biome u okviru celokupne biosfere. Sadašnje stanje globalnog ekološkog sistema na Zemlji potiče od čovekovog neracionalnog korišćenja prirodnih bogatstava, koje je posledica teških ekonomskih i političkih kriza na svetskom nivou, pre svega, velikih ratnih zbivanja. Ovo se, u značajnoj meri, odrazilo na šumske ekosisteme koji predstavljaju najsloženije ekosisteme na planeti. Kontrola korišćenja šumskih resursa predstavlja jedan od najrelevantnijih zadataka šumarstva. Osnovni postulati šumarske nauke zasnivaju se na održivosti razvoja i obnovljivosti šuma, što je u skladu sa svim konceptima zaštite biodiverziteta. Opasnosti koje mogu doneti nestručnost i nekompetentnost prilikom gazdovanja šumskim ekosistemima imaju nesagledive posledice. U tom smislu, savremeno šumarstvo ima težak i, na svoj način, plemenit i human deo zadatka u moru ljudskih delatnosti i dostignuća, pre svega, u očuvanju živog i neživog sveta.\n1\tStaništa hrasta Kitnjaka u Srbiji\t4\n1.1\tNacionalni park Fruška Gora\t5\n1.2\tOsobine zemljišta u šumama hrasta Kitnjaka na području Fruške Gore\t6\n2\tMetode obnavljanja šuma Kitnjaka\t7\n2.1\tMetode veštačkog obnavljanja\t8\n2.2\tProizvodnja semenskog materijala\t9\n2.3\tProizvodnja sadnog materijala\t10\n2.3.1\tProizvodnja sadnog materijala vegetativnim putem\t10\n3\tSvojstva i upotreba šuma i drveta hrasta Kitnjaka\t11\n3.1\tProizvodnja i tržište hrastovine\t12\nNautički turizam u Crnoj Gori derrick 0 1,050 07-08-2013 10:56 PM\nRazvoj na pazarot na drzavni hartii od vrednost Vesnica 0 2,278 08-05-2010 11:49 AM


Vatra u fabrici sumpora blizu Mosula prijeti ekološkom katastrofom – Haber.ba\nVatra u fabrici sumpora blizu Mosula prijeti ekološkom katastrofom\nBlizu 1.000 ljudi zatražilo je medicinski pregled u vezi sa disajnim problemima u vezi sa otrovnim isparenjima iz fabrike sumpora koju su vjerovatno zapalili militanti ISIL-a blizu grada Mosula u Iraku.\nVatra - EPA\nNisu prijavljeni smrtni slučajevi povezani sa ovim incidentom, saopštili su u bolnici u Kaijari, gradiću nedaleko od Mosula, javlja “Srna”…\nFabrika sumpora zapaljena je tokom ove sedmice kada su iračke snage potisnule militante ISIL-a iz te oblasti.\nVojska SAD saopštila je da su militanti namjerno zapalili fabriku i da su vojnicima podijeljene gas-maske i druga zaštitna oprema.\nPožar u ovoj fabrici izbio je i 2003. godine i trajao je tri sedmice. Zagađenje vazduha u Mosulu tada je bilo ogromno, a kompletna vegetacija na otvorenom je odumrla.\nTeme:fabrika, ISIL, Mosul, vatra\nISIL-ovac Ibro Ćufurović odbija sarađivati s Tužilaštvom, ali ima jednu želju\n“Jedva čekam sina da se vrati, da svjedočim protiv njega”


source.ba | Dodik čestitao Lukašenku ponovni izbor za predsjednika države\nČlan Predsjednštva Bosne i Hercegovine Milorad Dodik čestitao je predsjedniku Bjelorusije Aleksandru Lukašenku ponovni izbor na ovu funkciju, izrazivši "uvjerenje da će pod njegovim vođstvom Republika Bjelorusija nastaviti put daljeg ekonomskog i tehnološkog napretka na dobrobit svih njenih građana".\nDF: Vlasti u Zagrebu da zajedno sa Dodikom vrate konstitutivnost Srba u Hrvatskoj\n"Uz iskrene želje za dobro zdravlje i ličnu sreću predsjednika Bjelorusije i njegove porodice, kao i za blagostanje bratskog bjeloruskog naroda, srpski član Predsjedništva uputio je izraze dubokog poštovanja", saopštenoje iz Dodikovog.\n"Na nedozvoljenim demonstracijama u zemlji privedeno je oko 3.000 osoba. Od toga je oko hiljadu u Minsku, a više od dvije hiljade u drugim dijelovima zemlje", navela je ona.\n"Nadam se da nema smrtno stradalih, jer će to biti početak kraja", navela je Tikhanovskaya.\n"Mi smo spremni na demonstracije koje dugo traju i na kolektivnu reakciju na ono što se trenutno dešava", dodala je ona.\nTagovi: BjelorusijaAleksandar LukasenkoMilorad Dodik


POTPISAN SPORAZUM O SARADNJI POKRAJINSKE VLADE I VLADE REPUBLIKE SRPSKE – Pokrajinski sekretarijat za visoko obrazovanje i naučnoistraživačku delatnost\nPOTPISAN SPORAZUM O SARADNJI POKRAJINSKE VLADE I VLADE REPUBLIKE SRPSKE\n13. februara 2020. Urednik Vesti 0\nU Banjaluci je danas potpisan sporazum o saradnji Vlade Autonomne pokrajine Vojvodine i Vlade Republike Srpske, kojim se uređuju međusobni odnosi radi realizacije zajedničkih projekata s ciljem unapređenja visokog obrazovanja i naučnoistraživačke delatnosti.\nSporazum su potpisali pokrajinski sekretar za visoko obrazovanje i naučnoistraživačku delatnost prof. dr Zoran Milošević i ministar za naučnotehnološki razvoj, visoko obrazovanje i informaciono društvo Republike Srpske mr Srđan Rajčević.\nCilj sporazuma je unapređenje visokog obrazovanja i naučnoistraživačke delatnosti, posebno u pravcu njihove internacionalizacije, digitalizacije i povezanosti sa inovativnim rešenjima u privredi.\nRajčević je rekao da Srpska i Vojvodina imaju dobru saradnju, te da ovaj sporazum predstavlja konkretan iskorak.\nDokumentom je predviđena i saradnja Univerziteta u Novom Sadu, čiji je osnivač AP Vojvodina, sa javnim univerzitetima Srpske ─ u Banjaluci i Istočnom Sarajevu. Naglasak je stavljen na zajedničko učešće istraživačkih timova, koje će činiti istaknuti naučnici, saradnici i studenti partnerskih institucija.\n,,Saradnja će se ogledati u finansijskoj podršci, a želimo da preuzmemo dobru praksu sa Fakulteta tehničkih nauka iz Novog Sada, koji je jedan od najboljih u regionu. Ovaj fakultet je predvodnik u komercijalizaciji znanja. Cilj je, prije svega, da elektrotehničke fakultete usmjerimo na dobre prakse, u skladu s trendovima u novim zakonskim okvirima u ovoj oblasti“ , istakao je Rajčević.\nSekretar Milošević je rekao da je važno da prednosti koje ima Vojvodina, odnosno primeri dobre prakse koje primenjuje, postanu i prednosti Republike Srpske.\n,,Veza visokog obrazovanja i privrede je zajednički interes. U izboru naučnih timova biće istaknuti naučnici, profesori, studenti… Upućen je poziv da nas posetite na 15. Međunarodnom sajmu obrazovanja ,,Putokazi“ i da 15 studenta iz Republike Srpske boravi na Kopaoniku sa studentima iz Novog Sada i Prištine“, naveo je sekretar i dodao:\n,,Nama je važno da naše prednosti budu Vaše prednosti, da Vaše prednosti budu i deo našeg kvaliteta visokog obrazovanja, unapređenja didaktičko-metodičkih osnova, ali i naučnoistraživačke delatnosti koja sve više postaje internacionalna, digitalizovana i aplikativna. Veza nauke, visokog obrazovanja i privrede jeste zajednički interes. Ovaj sporazum neće biti papir, nego živa praksa koja će unaprediti rad Univerziteta u Novom Sadu, Banjaluci i Istočnom Sarajevu“, posebno je istakao Milošević.\nSporazum je nastavak dobre saradnje AP Vojvodine i Republike Srpske, kada je 2017. godine, potpisan Protokol o saradnji u oblastima infrastrukture i mogućnostima zajedničkog apliciranja za privlačenje sredstava iz međunarodnih fondova za oblasti privrede, zdravstva, obrazovanja i kulture.


CIA: Rusija se ponovo meša u američke izbore - Američki izbori\nCIA: Rusija se ponovo meša u američke izbore\nU nedavno izvršenoj analizi, koja je cirkulisala prostorijama američkog Kongresa i Bele kuće, Centralna obaveštajna agencija (CIA) je zaključila da ruski državni organi, pre svega njene obaveštajne službe, preduzimaju različite mere kako bi uticali na američke izbore i povećali šanse za reizbor predsednika Trampa. Za razliku od prethodne analize ruskog mešanja u izbore 2016. godine, ovu analizu odlikuje manji stepen pouzdanosti u pogledu razmera i intenziteta ruskog uticaja na tok i ishod američkih izbora. Neki članovi američkih obaveštajnih krugova ocenjuju da je rusko mešanje ovog puta više fokusirano na negativnu propagandnu kampanju protiv predsedničkog kandidata Demokratske partije Džozefa Bajdena, nego na stavljanje predsednika Trampa u pozitivno svetlo. Američki obaveštajni zvaničnici su takođe utvrdili da se Kina protivi reizboru Trampa, ali da nije preduzela značajne mere u cilju osiguravanja pobede njegovog protivkandidata.\nNeki republikanci, uključujući i samog Trampa, osporavali su kredibilitet zaključaka američkih obaveštajnih službi povodom ruskog mešanja u američke izbore 2016. godine. Tvrdnje o ruskom mešanju je američki predsednik opisao kao „podvale“ i pokušaj da se delegitimiše njegova izborna pobeda. Ovo je posebno bio slučaj tokom prve dve godine njegovog predsedničkog mandata, dok je rusko mešanje i dalje predstavljalo „vruću“ temu i kada su se odvijale istrage veza između nekih članova Trampove administracije i Kremlja.\nMožda najpoznatija epizoda Trampovog negiranja ruskog mešanja u američke izbore se desila 2018. godine na samitu u Helsinskiju, kada je američki predsednik izjavio da, kada je reč o tom pitanju, više veruje ruskom predsedniku Vladimiru Putinu nego svojim obaveštajnim službama. Moguće je da je njegovo protivljenje takvim tvrdnjama takođe bilo motivisano i željom za poboljšanjem odnosa sa Rusijom, koju je on izražavao na svom putu ka Beloj Kući. To je neuspešno pokušao da učini i njegov prethodnik, Barak Obama, svojom politikom „reseta“ odnosa između dveju zemalja, koja se završila ruskom aneksijom Krima 2014. godine i njenom direktnom i indirektnom vojnom intervencijom u istočni deo Ukrajine. Kao i na izborima 2016. godine, tvrdnje o ruskom mešanju bi mogle predstavljati dodatni otežavajući faktor za priznavanje legitimiteta izbora, zajedno sa kontroverzama i podelama oko glasanja putem pošte.\nBjdenove prve mere ocenjene pozitivno\nBlumberg dobio podršku troje članova Crnog kokusa u Kongresu


Рубрика: Политика Аутор: Преузето 686 пута прочитано Датум: 14.02.2007 Одштампај\nSpecijalni američki izaslanik za Kosovo Frenk Vizner tražio je da se sa ruskim ministarstvom spoljnih poslova dogovori o novoj rezoluciji Saveta bezbednosti UN kojom bi se odredio status pokrajine i to je bio osnovni cilj njegove prošlonedeljne posete Moskvi.\nMeđutim, ovdašnji diplomatski izvori tvrde da je izaslaniku šefa američke diplomatije Kondolize Rajs odgovoreno da je za rezoluciju još rano. Pre dogovora u Savetu bezbednosti o statusu se moraju dogovoriti Beograd i Priština, a ako rešenje ne bude odgovaralo jednoj od te dve strane, Rusija ga neće podržati, objašnjavaju ti izvori.\nU Moskvi je veliku pažnju i negodovanje izazvala Viznerova izjava da će Marti Ahtisari sam doneti rešenje. „Nadam se da će se Beograd i Priština ipak dogovoriti sa Ahtisarijem. A ako ipak ne bude moguće postići saglasnost – Marti Ahtisari nije čarobnjak – on će sam doneti presudu i reći kakvo rešenje smatra pravednim”, rekao je američki diplomata u intervjuu za dnevnik „Komersant”.\nOvaj ton je u Moskvi podstakao spekulacije da su Sjedinjene Države spremne da priznaju nezavisnost Kosova i Metohije čak i mimo Saveta bezbednosti, odnosno da će Vašington najkasnije do sredine leta prihvatiti eventualnu deklaraciju skupštine Kosova o nezavisnosti.\nAko se to zaista desi, Rusija neće priznati nezavisnost, uveren je sagovornik „Politike”, iskusni diplomata koji smatra da bi komadanje Srbije predstavljalo opasan udar na međunarodni poredak.\nKosovo i Metohija bilo je i tema današnje konferencije za novinare u novinskoj agenciji RIA „Novosti”, na koju su došli predstavnici više od 20 medijskih kuća. Otpravnik poslova ambasade Srbije u Moskvi Jelica Kurjak tu je izjavila da bi, da nije principijelnog stava Rusije, „pred našim očima već krajem 2006. godine bilo nezavisno Kosovo”. „U ovom trenutku teško je govoriti o tome da li će Rusija upotrebiti veto u Savetu bezbednosti, ali mi cenimo podršku Rusije da se nastave pregovori.\nI pozicija Srbije je da treba razgovarati, Srbija je spremna da kosovskim Albancima omogući najširu autonomiju, ali bez mesta u UN i bez vojske, dok Albanci sve vreme izbegavaju razgovor o tome”, rekla je Jelica Kurjak.\nS njom se slaže i istoričarka Jelena Guskova, stručnjak za Balkan pri Ruskoj akademiji nauka, koja kaže da je stav Rusije da treba nastaviti pregovarački proces. „Nije tačna teza zapadnih medija da u Rusiji postoje dve pozicije o Kosovu – jedna za unutrašnju upotrebu, a druga za inostranstvo.\nRusija ima principijelan stav”, kaže Guskova, dodajući da bi ova zemlja, ako misli na sopstvenu budućnost, morala da se bori za principe po kojima bi se ubuduće priznavala nezavisnost. Jedan od osnovnih principa, kako je rekla, bio bi onaj da u borbi za novu državu „ne sme da se koristi taktika terorizma, koju Albanci danas široko primenjuju”.\nJelica Kurjak smatra da Evropska unija „nije sebi do kraja razjasnila posledice davanja nezavisnosti Kosovu i stvaranja još jedne albanske države”.\n„Albanci sada žive u pet država – Srbiji, Makedoniji, Grčkoj, Albaniji i Crnoj Gori. Da li je Evropa spremna da napravi albansku državu u svim tim zemljama? Ili će ona samo gledati kako se za 15 do 20 godina Albanci ujedinjuju u jednu veliku državu? To su moguće posledice nezavisnosti Kosova”, upozorila je Jelica Kurjak. „Moram da naglasim da Srbija nije ni federacija ni konfederacija, već jedinstvena država, pa bi u slučaju nezavisnosti Kosova to značilo da nam otimaju deo teritorije”, zaključila je ona.\n« « Претходне вести: Rasizam na B92\nНаредне вести: Očekivanja uoči haške presude » »


Limarija krova, Guševac :: Daibau.rs\nLIMARIJA KROVA, GUŠEVAC\nTražim dobrog limara: Sakupili i proverili smo limare, koji rade u mestu Guševac i okolini. Pošaljite potražnju i zainteresovani limari će vas kontaktirati za pregled, predračun i ponude.\tIskusan limar , koji može da izvede:\tkrovni omotači, žljebovi, kutovi na krovu, nevidljivi žlijeb, krovne uvale, snegolovi, kovinski krov, pokrivanje kupola sa limom, polaganje metalnog krovišta, masjtor za lim, ili drugo će se sigurno naći i za vas. više\nLIMARSKA RADNJA LIM-PRES DRAGAN STEVANOVIĆ PR NIŠ, Niš\nMožemo se pohvaliti sa više od 12 godina iskustva u pružanju krovopokrivačkih usluge kao i brojnim realizovanim poslovima za koje je su ''odgovorni'' građevinski limari iz naših redova. Sedište...\nLIMARSKA RADNJA MILAN-LIM MILAN STOJANOVIĆ PR ALEKSINAC, Aleksinac\nLimarska radnja MILAN-LIM se već 12 godina ističe kao lider u oblasti limarsko-bravarskih radova u nišavskom regionu. Locirani smo u Aleksincu i najviše se angažujemo na izradi oluka i žlebova, ...


SSP usvojila Predlog zakona za borbu protiv korupcije javnih funkcionera • ZRENJANIN DANAS\nBy Redakcija on 3 новембра, 2019\n“Osuđeno je i petoro ministara, 16 poslanika, petoro senatora, 97 gradonačelnika, 32 direktora javnih preduzeća i 497 javnih funkcionera, a poslednji koji je osuđen na više od tri godine zatvora je lider najveće političke organizacije i predsednik donjeg doma rumunskog parlamenta Liviu Dragnea”, navela je Tepić.\n“Ključno je to da se ukoliko se dokažu krivična dela, javni funkcioneri osuđuju na kazne predviđene Krivičnim zakonikom, ali, uvećane za trećinu ili čak za polovinu”, navela je potpredsednica SSP.\n“Reč je o sistemu kompilacije, jer u Srbiji postoji Odeljenje za suzbijanje korupcije pri republičkom tužilaštvu i Agencija za borbu korupcije, ali je na njenom čelu direktor a ne tužilac kao što je slučaj u Rumuniji. Ovo bi trebalo da bude dobitna kombinacija i da pravda bude ona koja se oseća u vazduhu, a ne da nepravda bude ona koja se oseća na svakom koraku”, rekla je Tepić.\nPredsednik Stranke slobode i pravde Dragan Đilas rekao je da je to predlog zakona ne samo SSP, već celog Saveza za Srbiju i dodao da će to biti jedan od prvih zakona kojim će se baviti “nova Skupština Srbije”.


► Skupština Srbije: Radikali o Ljajiću, SNS o opozicionom bojkotu\nPoslanici Srpske radikalne stranke (SRS) su danas ministru trgovine Rasimu Ljajiću zamerili što nije došao na sednicu Skupštine Srbije da "brani" zakone svog resora, a poslanici vladajuće većine govorili su i o suprotnim stavovima u opozicionim redovima o bojkotu parlamenta.\nPoslanik SNS Aleksandar Marković raspravu o amandmanaima iskoristio je da govori o uvredama koje je izneo funkcioner Narodne stranke Vladimir Gajić o poslanici Demokratske stranke Nataši Vučković koja se usprotivila bojkotu parlamenta.\nOn je kazao da ga "brine narastanje agresije, histerije i nasilja u društvu" i kazao da je Gajić za Natašu Vučković na društvenojh mreži Tviter napisao da je "impotetna amaterka".\nNavodeći da je Nataša Vučković rekla da bojkot nije politika i da joj se to pripisuje kao greh, potvrdio je da i on smatra da bojkot "zaista i nije politika".\n"Bojkot ni na koji način ne može da bude politika, a zaslužila je ovakvo divljanje i ovakvo vulgarno poniženje od strane ostatka Saveza za Srbiju", rekao je Marković.\nRadikali su zamerili Rasimu Ljajiću jer nije došao u Skupštinu Srbije a na denvnom redu su zakoni iz njegovog resora, te je poslanica SRS Vjerica Radeta ocenila da u parlament možda nije došao jer zna da bi radikali govorili o "njegovoj povezanosti s trgovinom droge".\n"Prolaze zakoni za koje je on nadležan, ali njega nema. Možda se plaši da ćemo da govorimo o nadzoru nad trgovinom heroina, pa ga zato nema. Poručite mu ministre Đorđeviću da bi da i o tome govorili", rekla je Radeta.\nPoslanik SRS Milorad Mirčić rekao je da se Ljajić "stavio iznad parlamenta" i da ne poštuje poslanike i građane, a da neće da dođe jer će biti kritikovan.\nPoslanik vladajuće Srpske napredne stranke (SNS) Ljubomir Stojanović slaže se da je u Skupštini zakone trebalo da obrazlaže ministar nadležan za njih, te se nada da je Ljajić opravdano odsutan i da će doći nekom sledećom prilikom.


KREMLJ POSLE ODLUKE EU: Žao nam je što neće biti dijaloga sa Rusijom, Putin zainteresovan za radni odnos sa Briselom | Novosti.rs\n- Na žalost, znate da je predsednik Putin bio i ostao zainteresovan za uspostavljanje radnih odnosa između Moskve i Belorusije. Konceptualna pozicija predsednika Putina: spremni smo da idemo tako daleko u uspostavljanju odnosa, koliko su spremne naše kolege. To je i dalje aktuelno. Putin je o tome više puta govorio - rekao je Putin, ocenjujući zaključke samita.\nOn je podsetio da je sasvim nedavno, u čast 80. godišnjice od napada Nemačke na SSSR Putin objavio članak u nemačkom listu "Cajt", gde je "poslao prilično pozitivnu poruku Evropljanima u planu oživljavanja naših odnosa, u planu uspostavljanja atmosfere dijaloga".\n- Znamo i da nemačka kancelarka i predsednik Francuske deli ovo mišljenje i da su oni pokrenuli inicijativu o započinjanju ovog dijaloga, što su pozdravili u Moskvi. Na žalost, sada dobijamo informacije da je na samitu juče ceo niz država bio protiv ovog dijaloga. Znamo da se uglavnom radi o takozvanim mladoevropljanima – to su baltičke države, Poljska. Još jednom ponavljam – žalimo zbog toga - dodao je Peskov.\nVladimir Putin Putin Rusija Rusija vesti EU Kremlj Dmitrij Peskov


EESTEC organizuje Android takmičenje | Android Market\nEESTEC organizuje Android takmičenje\nNIŠ – Udruženje studenata elektronike Evrope (EESTEC) organizuje treće po redu veliko Android takmičenje. Takmičenje je međunarodnog karaktera a ideje o aplikaciji se podnose do 15. decembra.\nKrajnja aplikacija može podneti do 10. marta 2014. kako bi takmičari imali vremena da dobro razviju i testiraju aplikaciju.\nIza svake podnete aplikacije može da stoji najviše tročlani tim,pri čemu nije bitno koje su struke.\nSve prispele radove ocenjuju međunarodni stručnjaci koji nisu članovi EESTEC-a. S obzirom da je Google pokrovitelj ovog međunarodnog takmičenja, članove tima svake od tri prvonagrađene aplikacije očekuju vredne nagrade, kao i poziv da prisustvuju godišnjem kongresu EESTEC-a koji će se održati početkom maja u Atini, gde će se obaviti dodela nagrada.\nEESTEC je međunarodna studentska organizacija koja okuplja studente elektrotehnike i računarstva širom Evrope, sa preko 50 lokalnih komiteta, od toga 3 u Srbiji (Niš, Beograd, Novi Sad). Android projekat je veoma važan za EESTEC jer povezuje ljude iz raznih zemalja i podstiče mlade ljude da se bave savremenim tehnologijama.\nViše informacija na sajtu http://androidcompetition.com/\nBy admin • Android vesti • 0 • Tags: EESTEC, Udruženje studenata elektronike Evrope, veliko Android takmičenje\nCrveni Xperia Z1 primećen uz Android 4.4.2 KitKat\tAndroid 4.4 bez pretraživača


Kompanija Ziđin u Boru negirala je navode medija da su njeni radnici, angažovani preko kompanije Jinshan na izgradnji jalovišta za potrebe novog rudnika bakra “Čukaru Peki”, protestovali tražeći bolje uslove za rad.\n“Radnicima kompanije Jinshan dozvoljen je štrajk, kao i svaka druga aktivnost koja se odnosi na slobodu izražavanja, koja je u skladu sa zakonima Srbije”, navedeno je u kompanijskom saopštenju.\nJinshan, kako se navodi, svake nedelje organizuje PCR testiranje za kineske radnike, a oni koji su “korona pozitivni” su smešteni u posebnim spavaonicama radi sprečavanja širenja virusa i nijedan kineski radnik nije, kako su objavili mediji, “prinudno odveden u nepoznatom pravcu”.\n“Spavaonice radnika su opremljene isključivo novim nameštajem, instalacijama i uređajima, a kompanija Jinshan je za svoje radnike uspostavila kantine, sa dovoljnom količinom hrane i vode za svakog radnika, u kojima kineskim kuvarima u pripremi kineskih specijaliteta pomažu domaći kuvari”, navodi se u demantiju Ziđina.\nNavodi se da ne postoji “crna lista” nepoželjnih radnika, već, naprotiv, postoji manjak radnika i menadžera sa iskustvom.


BalkanMagazin :: Strojgazkonsalting zainteresovan da gradi gasovod kroz Srbiju\npetak, 16. novembar 2018 15:22\nO tome da „Strojgazkonsalting“ gradi gasovod od bugarske do mađarske granice kroz Srbiju razgovarali prof. dr Zorana Mihajlović, potpredsednica Vlade i ministarka građevinarstva, saobraćaja i infrastrukture i Stanislav Anikev, generalni direktor ove ruske kompanije.\nIzgradnja gasovoda koji će omogućiti energetsku sigurnost Srbiji jedan je od prioriteta države, istakla je prof. dr Zorana Mihajlović, potpredsednica Vlade i ministarka građevinarstva, saobraćaja i infrastrukture prilikom današnjeg razgovora sa Stanislavom Anikevim, generalnim direktorom ruske kompanije „Strojgazkonsalting“ o mogućnostima saradnje na izgradnji magistralnog gasovoda na teritoriji Srbije od granice sa Bugarskom do granice sa Mađarskom.\n„Interes Srbije je da bude energetski povezana i da ima sigurno snabdevanje energentima. Drago mi je da je jedna tako velika i ozbiljna kompanija, koja je samo prošle godine u Rusiji izgradila 800 km gasovoda, zainteresovana da učestvuje u izgradnji gasovoda kroz Srbiju. Zahvaljujući dobrim prijateljskim odnosima naša dva predsednika i sve boljim bilateralnim i ekonomskim odnosima Srbije i Rusije, ponosni smo i na saradnju u infrastrukturnim projektima koje realizujemo“, izjavila je Mihajlovićeva.\nStanislav Anikev se zahvalio potpredsednici Mihajlović na spremnosti za saradnju, rekavši da kompanija “Strojgazkonsalting”, koja zapošljava više od 20 hiljada radnika, poseduje ogromno iskustvo i znanje u ovoj oblasti.\n„Naš plan je da pored ruskih stručnjaka i naše mehanizacije i tehnike na realizaciji izgradnje gasovoda kroz vašu zemlju angažujemo srpske građevinske firme, inženjere i radnike. Radujemo se saradnji, s obzirom da smo sa Vama dobro sarađivali i dok ste bili ministarka energetike“, rekao je Anikev.


Pokret centra: Država diskriminiše trudnice i porodilje, sledi protestna šetnja | Autonomija\n"U okviru većih firmi otvoriti dnevne boravke ili vrtiće za decu zaposlenih"\nEfekti primene Zakona o finansijskoj podršci porodicama sa decom izuzetno su loši po veliki broj trudnica i porodilja u Srbiji i potrebno je preduzeti afirmativne mere, kako bi se štetne posledice otklonile, zaključeno je na tribini koju je organizovao Pokret centra u Novom Sadu.\nPredsednica sekcije za razvoj biznis liderstva Unije poslodavaca Vojvodine i aktivistkinja za ženska ljudska prava Marija Srdić ocenila je da je zakon pisan u tonu borbe protiv „porodiljske mafije“ i dodala da je procena Ministarstva za rad paušalna kada kažu da su trudnice i porodilje oštetile budžet za 10,6 milijardi dinara.\nPrema njenim rečima, oni su se verovatno osvrnuli na to koliko se žena nakon završenog porodiljskog odsustva ne vrati na posao, pri tome ne znajući da veoma često žene dobijaju otkaze jer njihovo mesto biva popunjeno nekom drugom osobom i da su najmanje u pitanju malverzacije, već da je u pitanju diskriminacija.\nPoslanica u Skupštini Vojvodine Katica Bengin ocenila je da su poljoprivredne osiguranice u nezavidnom položaju i da će biti velikih problema da ova grupa žena u praksi ostvari pravo na sve nadoknade.\n“U najmanju ruku je potrebno izjednačiti prava majki koje su poljoprivredne osiguranice sa pravima svih drugih majki, ako ne i dodatno naći modus po kojem bi se ovoj grupi žena pomoglo”, kazala je Katica Bengin.\nNa sinoćnoj tribini je ocenjeno da je potrebno raditi na uvođenju afirmativnih mera koje se mogu preduzeti kako bi se majke, ali i očevi lakše i bezbrižnije vratili na posao, a najkonkretnija bi bila podrška države da se u okviru većih firmi otvore dnevni boravci ili vrtići za decu zaposlenih.\nPokret centra će danas sličnu raspravu organizovati u Beogradu, a u četvrtak i petak otvorene rasprave održaće se u Kragujevcu i Nišu.\nCilj je da se kroz otvorene rasprave unapredi Predlog izmena i dopuna navedenog zakona, koji će republička poslanica Tatjana Macura i zainteresovane trudnice i porodilje predati u sledeći utorak.\nKako je najavljeno, u popodnevnim časovima istog dana održaće se protestna šetnja od Knez Mihailove do Vlade Srbije.


DOLIJAO LOPOV MESINGANIH ALKI SA NOVOG GROBLJA - SDPlus\nPripadnici Ministarstva unutrašnjih poslova u Smederevu rasvetlili su 20 krađa i uhapsili D. E. (32) iz Smedereva, zbog postojanja osnova sumnje da je izvršio ova krivična dela.\nSumnja se da je on, od marta do maja ove godine, sa 20 grobnica na Novom groblju u Smederevu ukrao više od 50 mesinganih alki, ukupne vrednosti veće od 250.000 dinara. Policija je našla i oduzela više od 20 kilograma ukradenih alki.\nPo nalogu Osnovnog javnog tužilaštva, osumnjičenom je određeno zadržavanje do 48 sati i on će, uz krivičnu prijavu, biti priveden osnovnom javnom tužiocu u Smederevu.\nZbog sumnje da je oštećeno više grobnica nego što je do sada prijavljeno, Policijska uprava u Smederevu poziva građane koji do sada nisu prijavili ovakve slučajeve, da to učine.


Održan prvi sabor izvornog pjevanja | Palelive.com\nPočetna Novosti Kultura Održan prvi sabor izvornog pjevanja\nOdržan prvi sabor izvornog pjevanja\nU Kulturnom centru Pale sinoć je održan Prvi sabor izvornog pjevanja „Dobro došli, dobro zapjevali“, u kome je učestvovalo oko 30 izvornih grupa, guslara, zdravičara i frulaša iz Republike Srpske, Srbije i Crne Gore.\nNačelnik opštine Pale Miodrag Kovačević rekao je da ljudi koji se bave izvornim muzikom, običajima i tradicijom, čuvaju vrijednosti naroda, te da mu je čast da se u Palama održava održava ovako značajna manifestacija.\nIzvršni producent Slaviša Guja rekao je da je ideja za ovu manifestaciju potekla od ženske izvorne grupe „Planinke“ iz Pala koja je domaćin večerašnjeg sabora, za koji se očekuje da narednih godina bude podignut na viši nivo – da bude mjesto okupljanja stručnjaka, etnologa i etnomuzikologa da bi se sačuvala stara pjesma i tradicija.\nOn je napomenuo da su u programu učestvovali i mladi frulaši, guslari i izvorne grupe iz Čajniča, Foče i Istočnog Sarajeva.\nVođa izvorne grupe „Planinke“ Pale Vinka Čečar rekla je da ova grupa, koja postoji već 20 godina, ovom manifestacijom i svojim radom čuva sarajevsko-romanijsku tradiciju.\n„U ovom vremenu je teško sačuvati tradiciju, tako da pjevamo najviše izvorne pjesme, te podsjećamo i na druge običaje da bi pokazali kako je naš narod nekad živio“, naglasila je Čečar.\nOna je istakla da svi pjevaju isti melos, u kojem nema više starijih pjesama po kojima bi se poznavali ljudi iz kojih su krajeva.\nEtnomuzikolog Zorana Guja, koja se predstavila pjesmom „Podignimo hram, što dušama treba“, ističe da ima dobru saradnju sa „Planinkama“, te da muziku koju one čuvaju treba njegovati kako bi privukle i mlađe generacije.\nPrethodni članakPredstavljen roman „Gora preobraženja“ Ljiljane Habjanović Đurović\nNaredni članakVladika Grigorije: Držimo se riječi Svetog Save


KARIJERNI RAZVOJ MLADIH – SASTANAK I EU INFO DAN U PARAĆINU – Edukativni centar Kruševac\nKARIJERNI RAZVOJ MLADIH – SASTANAK I EU INFO DAN U PARAĆINU\nU Paraćinu je, 24. decembra, održan konsultativni sastanak predstavnika Edukativnog centra Kruševac sa relevantnim lokalnim akterima o temi “Karijerni razvoj i zapošljivost mladih”, a u nastavku i EU Mladi INFO dan. Reč je o aktivnostima u okviru projekta “Glas zajednica o EU integracijama – Podsticaj dijalogu OCD i lokalnih vlasti oko javnih politika”.\nNa sastanku predstavnika Edukativnog centra Kruševac, Saveta za mlade Opštine Paraćin i paraćinskih srednjih škola, organizovanom sa ciljem razmene iskustava, kao primer dobre prakse prezentovan je rad Saveta partnera za karijerno vođenje i savetovanje Grada Kruševca. Ocenjujući da je međusektorska saradnja (javni, civilni i biznis sektor) u Paraćinu, u ovoj oblasti na zavidnom nivou, predsednik Saveta za mlade paraćinske Opštine, Nemanja Jovanović dodaje, da organizacije i udruženja prihvataju mlade kojima je neophodna praksa ili stručno usavršavanje, kao i da su mladi u mogućnosti da steknu konkretno iskustvo u različitim privrednim delatnostima. Opisujući lokalni kontekst, Jovanović kaže: “Paraćin se ne razlikuje bitno od ostalih opština u Srbiji. Trend je takav, da je posla sve manje i mladi u potrazi za boljim životom, poslom i karijerom napuštaju, kako Paraćin u trenutku kada odlaze na fakultete, tako kasnije, po završetku fakulteta i te veće gradove i odlaze iz zemlje”.\nKada je reč o međusektorskoj saradnji u oblasti karijernog razvoja i zapošljivosti mladih u Paraćinu, stručna saradnica u Gimnaziji, Vesna Ilić kaže: „Postoje dobre namere i praktični primeri realizacije saradnje, ali mislim da ona nije sistematska“. Prema njenim rečima, centralizovane javne politike su ono što ometa dinamičniji razvoj lokalne zajednice.\nU nastavku, organizovan je EU INFO dan, u paraćinskoj Ekonomsko – trovinskoj školi, u okviru koga su predstavljene mogućnosti i prilike za sticanje novih znanja i veština kroz evropske programe za mlade, a prisutni su informisani i o načinu prijavljivanja.


Završena posjeta predsjednika Odbora za bezbjednost i odbranu Bukureštu\nutorak, 25 jun 2019 18:44\nPredsjednik Odbora Obrad Mišo Stanišić posjetio više institucija u sektoru odbrane i bezbjednosti\nPredsjednik Odbora za bezbjednost i odbranu Obrad Mišo Stanišić boravio je u dvodnevnoj posjeti Bukureštu, na poziv predsjednika Odbora za odbranu, javni red i nacionalnu bezbjednost Predstavničkog doma Parlamenta Rumunije Dorela - Džordža Kaprara.\nU okviru drugog radnog dana, predsjednik Stanišić se susreo sa predsjednikom i članovima Zajedničkog odbora Predstavničkog doma i Senata za sprovođenje parlamentarne kontrole nad radom spoljne obavještajne službe i tokom sastanka predstavio praksu i nadzorne aktivnosti crnogorske Skupštine u odnosu na sektor odbrane i bezbjednosti. Zajednički je ukazano na važnost dostizanja ravnoteže između efikasnosti i transparentnosti u radu bezbjednosnog sistema i iskazana spremnost za nastavkom saradnje u narednom periodu.\nTakođe, upriličena je posjeta i susret sa čelnicima rumunske Žandarmerije u skladu sa najvišim počastima. Na sastanku sa direktorom i njegovim pomoćnicima u sjedištu Žandarmerije, prezentovane su nadležnosti i dosadašnja iskustva u radu, sa posebnim osvrtom na međuinstitucionalnu i međunarodnu saradnju, te stanje u oblasti resursa. Saglasno navedenom, predsjedniku Odbora je predstavljena oprema i naoružanje sa kojima Žandarmerija raspolaže u aktuelnom trenutku. Apostrofirana je važnost razmjene znanja i najboljih praksi u policijskom radu i iskazana spremnost za daljim intenziviranjem saradnje dvaju zemalja u ovoj oblasti.\nU okviru radnog dijela, realizovana je i posjeta Jedinici za integraciju NATO snaga u Rumuniji. Na sastanku je ukazano na značaj saradnje među partnerima u okviru Alijanse sa fokusom na jačanje personalnih i institucionalnih veza, razmjenu informacija i dijeljenje iskustava.\nTakođe, upriličena je posjeta Inspektoratu za vanredne situacije, u okviru koje je realizovan i sastanak predsjednika Stanišića sa državnim sekretarom i šefom rumunskog Odjeljenja za vanredne situacije Raed Arafatom. Na sastanku je pocrtana dobra saradnja Crne Gore sa zemljom domaćina u predmetnoj oblasti i najavljeno njeno produbljivanje kroz intenzivniju komunikaciju i razmjenu iskustava u ovom domenu.\nTokom prvog dana posjete održani su susreti sa predsjednikom i članovima Odbora za odbranu, javni red i nacionalnu bezbjednost Predstavničkog doma Parlamenta Rumunije, članovima Zajedničkog stalnog odbora Predstavničkog doma i Senata za sprovođenje parlamentarne kontrole nad radom rumunske obavještajne službe, te posjete Ministarstvu nacionalne odbrane i Specijalnoj telekomunikacionoj službi Rumunije.


Korona u Kraljevu: Preminula 2 pacijenta, novozaraženih 35 - Povezane vesti - Naslovi.net\nOd ukupno 186 uzoraka brisa uzetih u zdravstvenim ustanovama na području grada, testiranih PCR i antigen metodom, novoregistrovanih pozitivnih je 35, pokazuju podaci Zavoda za javno zdravlje Kraljevo. Ukupan broj registrovanih osoba pozitivnih na virus… »\nOD ukupno 186 testirana uzorka brisa sa teritorije Kraljeva, računajući 87 PCR i 99 antigen metodom, na kovid-19 pozitivno je 35, saopštio je Gradski krizni štab prema podacima kraljevačkog Zavoda za javno zdravlje. Posle mirna četiri dana, tokom… »\nNAKON prošlonedeljnog svakodnevnog smanjivanja broja pacijenata na kovid-odeljenju Opšte bolnice u Paraćinu sa 44, koliko je bilo prošlog ponedeljka, na 27, koliko je bilo 15. januara, u petak, tokom vikenda došlo je do blagog rasta, tako da je… »\nZAVOD za javno zdravlje u Leskovcu, u poslednja 24 časa, dobio je 84 rezultata analiza uzoraka na virus korona osoba sa područja Jablaničkog okruga od kojih sedam ima pozitivan nalaz. Od tog broj u Leskovcu su testirane 63 osobe, a virusom je zaraženo… »\nJug press 18.01.2021\nVRANJE-SURDULICA-VLADIČIN HAN-PREŠEVO U četiri opštine Pčinjskog okruga registovani novooboleli od korone, u ostale tri nema novih slučajeva zaraze Na teritoriji Pčinjskog okruga od 132 građana su uzeti uzorci za analizu. Rezultati su pokazali da… »\nLESKOVAC U poslednja 24 sata od 84 rezultata za Jablanički okrug , od toga za grad Leskovac 63, koji su stigli iz niških laboratorija , sedam rezultata je sa pozitivnim nalazom. Medju novozaražema je 6 osoba sa teritorije grada Leskovca i jedna osoba… »\nKorona u Pčinjskom okrugu: 42 novozaražena, najviše iz Vranja i Surdulice\nOd 132 uzorka u Pčinjskom okrugu, na korona virus pozitivne su 42 osobe, pokazali su rezultatai, saopšteno je iz Zavoda za javno zdravlje u Vranju. Iz Vranja je najveći broj novoinficiranih, njih 27, Surdulice je osam lica pozitivno na koronu… »\nPritisak na Trijažni centar jeste popustio, ali korona nije prestala da uzima danak pa su tokom vikenda još dva kovid pacijenta preminula u lozničkoj Opštoj bolnici, potvrđeno je iz ove ustanove. Od početka pandemije od posledica zaražavanja korona… »\nSandžak press 18.01.2021\nU Opštoj bolnici u Novom Pazaru juče su od posledica korona virusa preminula dva pacijenta iz Tutina. Ukupno je hospitalizovano 68 pacijenata, saopšteno je danas. Navedeno je da je na respiratorima pet, a na kiseoničkoj potpori četiri pacijenta, dok… »\nJužne vesti 18.01.2021\nPrema poslednjem izveštaju niškog Doma zdravlja, prethodnog dana je na kovid testirano 156 pacijenata i 27 njih je pozitivno, a novi podaci Zavoda za javno zdravlje Leskovac pokazuju da je 7 novozaraženih u Jablaničkom okrugu, a skoro svi su iz… »\nCifre i dalje ne padaju: 61 prvi pregled, 111 hospitalizovan\nOK radio 18.01.2021\nU kovid ambulanti ATD tokom jučerašnjeg dana obavljeno je 130 pregleda, od kojih je 61 prvi. Uzorkovana je krv kod 88 pacijenata i sačinjena su 64 RTG pluća. Urađeno je 6 PCR i 67 antigenskih testova, od kojih je 26 pozitivno. Dijagnostikovana je… »\nU kovid ambulanti ATD tokom jučerašnjeg dana obavljeno je 130 pregleda, od kojih je 61 prvi, uzorkovana je krv kod 88 pacijenata i sačinjena su 64 RTG pluća. Urađeno je 6 PCR i 67 antigenskih testova, od kojih je 26 pozitivno, dijagnostikovana je… »\nSve stabilnija epidemijska situacija na području Zlatiborskog okruga\nUžice – U Opštoj bolnici u Užicu trenutno je hospitalizovano 100 kovid pacijenata, a na respiratoru je šest najtežih bolesnika, prenosi agencija RINA. U kovid bolnici u Krčagovu nalazi se 109 pacijenata sa srednje teškom i lakšom kliničkom… »\nU poslednja 24 sata stigla su 84 rezultata testova na korona vorus, 63 iz Leskovca, a njih 7 je pozitivno, saopšteno je iz Zavoda za javno zdravlje Leskovac. Od tih 7, 6 je sa teritorije Leskovca i 1 sa teritorije Vlasotinca. Među obolelima su 3… »\nNOVI PAZAR – Od posledica izazvanih virusom Covid19 u Novom Pazaru su u protekla 24 sata preminule dve osobe iz Tutina, saopštio je lokalni Štab za vanredne situacije. Četiri osobe su primljene na lečenje, a otpusta proteklog dana nije bilo. U… »\nStabilnija epidemiološka slika u Zlatiborskom okrugu: Za 24 časa otpušten 21 pacijent\nUžice – U Opštoj bolnici u Užicu trenutno je hospitalizovano 100 kovid pacijenata, a na respiratoru je šest najtežih bolesnika. RINA… »\nRadio sto plus 18.01.2021\nU Opštoj bolnici u Novom Pazaru juče su primenula dva pacijenta iz Tutina od posledica izazvanih korona virusom. Ukupuno je hospitalitovano 68 pacijenata, od kojih su četiri juče primljena. Na respiratorima je pet, a na kiseoničkoj potpori četiri… »\nNa respiratorima deset kovid pacijenata\nZoom UE 18.01.2021\nZLATIBORSKI OKRUG – U Zlatiborskom okrugu hospitalizovano je 342 kovid pacijenata, na respiratorima je 10 osoba od kojih su šest u Užicu i četiri u Priboju. U Opštoj bolnici Užice leči se 100 pacijenata, kovid bolnici u Krčagovu 109, Priboju 65… »\nPreminula dva covid pacijenta iz Tutina\nRTV Novi Pazar 18.01.2021\nPrema podacima koji su na današnji dan Štabu za vanredne situacije dostavili Regionalni COVID centar Novi Pazar, Dom zdravlja i ZZJNP stanje na dan 17. januar 2021. je sledeće: Broj novih prijema 4 ( Novi Pazar 4) Broj otpusta 0 Broj transportovanih… »\nRTS pre 57 minutajoš 4 povezane


Vodovod Subotica - Sa sednice Skupštine grada, održane 28. oktobra 2010. godine\nSa sednice Skupštine grada, održane 28. oktobra 2010. godine\nIMENOVAN NOVI DIREKTOR VODOVODA\nSkupština grada svojom odlukom na sednici, održanoj 28. oktobra 2010. godine, imenovala SNEŽANU PEJČIĆ, dipl.inž.građ., za direktora JKP „Vodovod i kanalizacija“ Subotica na mandatni period od četiri godine.\nUpravni odbor JKP „Vodovod i kanalizacija“ Subotica je 29. septembra 2010. godine doneo odluku o raspisivanju konkursa za imenovanje direktora ovog Preduzeća. Konkurs je obajvljen u listu „Subotičke novine“, „Magyar Szó“ i „Hrvatska riječ“. Rok za podnošenje prijave bio je 15 dana od dana objavljivanja konkursa.\nBlagovremeno su predate dve prijave na konkurs, od kojih je jedna prijava bila nepotpuna. Upravni odbor na sednici održanoj dana 21. oktobra 2010. godine je izvršio otvaranje i čitanje prijava. Isti organ je nakon ocenjivanja ispunjenosti konkursom predviđenih uslova doneo odluku da se predloži Skupštini grada Subotice da se za direktora JKP „Vodovod i kanalizacija“ Subotica imenuje Snežana Pejčić, dipl.inž.građ. na mandatni period od četiri godine, što je Skupština grada i učinila donetom odlukom – rešenjem o imenovanju direktora ovog Preduzeća, na svojoj sednici održanoj 28. oktobra 2010. godine.\nSnežana Pejčić rođena je 22. oktobra 1965. godine u Kraljevu.\nOsnovnu i srednju građevinsku školu završava u Kraljevu, a Građevinski fakultet, hidro – sanitarni smer, sa zvanjem diplomiranog inženjera građevine – u Subotici.\nTokom 1993. godine radi kao referent osiguranja u Osiguranje „DUNAV“, a potom od 1993. do 1995. godine kao odgovorni izvođač radova u PP „FILIP“ i GP „STANDARD“ Subotica. Od 1995. do momenta imenovanja za direktora JKP „Vodovod i kanalizacija“ Subotica obavlja poslove građevinskog inspektora u Gradskoj upravi Subotica.\nPored konkursom predviđene dokumentacije, Snežana Pejčić podnosi i Program rada za mandatni period od 2010. do 2014. godine, koji sadrži:\n- Istorijat i postojeće stanje Preduzeća\n- Pravci i ciljevi razvoja i\nSa programom se možete detaljnije upoznati na ovoj web strani.\nProgram rada direktorice Vodovoda 2010 - 2014.\n(85 KB) 12.11.2010.


SAM :: Poziv članovima i partnerima SAM-a da uvaže preporuke Koordinacionog tela za rodnu ravnopravnost Vlade Republike Srbije prilikom odgovora na krizu izazvanu COVID-19 pandemijom\nPotpredsednica Vlade i predsednica Koordinacionog tela za rodnu ravnopravnost prof. dr Zorana Mihajlović uputila je apel poslovnim Udruženjima i poslodavcima da sagledaju rodno senzitivne aspekte prilikom sprovođenja različitih mera kao odgovora na krizu. Apeluje se da mere koje kompanije i poslodavci preduzimaju radi otklanjanja ili ublažavanja ekonomskih posledica krize budu rodno odgovorne i ističe se da ova krizna situacija različito utiče na žene i muškarce. Poslodavcima je upućeno i Pismo preporuka za primenu WEP (Principi osnaživanja žena) u okviru odgovora na COVID-19 pandemiju.\nSrpska asocijacija menadžera ovim putem informiše svoje članove, partnere i sve poslovne lidere posvećene promociji rodne ravnopravnosti, o povezanosti između COVID-19 pandemije i rodnih nejednakosti. Pozivamo sve članove i partnere da prilikom sprovođenja mera usmerenih na ublažavanje krize u okviru svojih kompanija uzmu u obzir navedene preporuke, kao i različite potrebe zaposlenih žena i muškaraca i da na taj način spreče dalje produbljivanje postojećeg rodnog jaza u domenu rada i zapošljavanja.\nSAM okuplja preko 400 menadžera koji rukovode timovima od 70,000 zaposlenih i koji posluju u skladu sa principima odgovornog i etičkog poslovanja i dobrih poslovnih praksi. Ponosni smo na činjenicu da među kompanijama naših članova ima veliki broj onih koji su godinama unazad na listima najboljih poslodavaca i koji svojim zaposlenima ravnopravno pružaju nabolje uslove za rad, posebno uvažavajući principe rodne ravnopravnosti.


Falmec Zenith NRS® ostrvo/aspirator, dizajnirano od strane Vitorea Niolua, svedočanstvo je o formalnoj jednostavnosti, primer dizajna osmišljenog prema principima lakoće i minimalizma.\nOkvir Zenith NRS® izrađen je od najkvalitetnijeg škotskog nerđajućeg čelika, a njegova polica je izrađena od kaljenog stakla i dostupna je u 90 cm, 120 cm i 180 cm, uvek postavljena u čelični okvir. Celo telo Zenith NRS® ima niskoenergetski LED sistem koji daje efekt lakoće i opuštajuće atmosfere u vašoj kuhinji. Svetlo svetli gore i dole, što obasjava vašu radnu površinu dok reflektuje svetlost oko kuhinjskog prostora.\nOpremljen sa 3-brzinskom elektronskom kontrolom + Booster, Zenith NRS® može računati i na snažan motor od 800 m3 / h bez ugrožavanja visoke efikasnosti i tihog rada.\nPoklopac se može kontrolisati i direktno pomoću daljinskog upravljača, koji se ugrađuje u indukcione ploče Falmec zahvaljujući tehnologiji sistema za dijalog.\nZenith karakteriše NRS® tehnologija (Sistem smanjenja buke), patentiran od strane Falmec-a, koja osigurava ekstremnu tišinu i smanjuje turbulenciju vazduha kada se koristi u vašoj kuhinji. "Buka" Zenith NRS®, kao i svi ekstraktori u NRS opsegu, smanjena je na minimum (do 86% manje) zahvaljujući detaljnoj studiji - koju je sproveo Falmec u saradnji sa Univerzitetom u Padovi i laboratorije specijalizovane za dinamiku fluida - o optimizaciji protoka vazduha i upotrebi materijala koji apsorbuju zvuk, sa izuzetnim rezultatom da se aspiratori praktično više ne čuju.\nKao priznanje za ovu izvrsnost u polju tišine, Falmec, sa svojom kolekcijom Silence, dobio je sertifikat od engleskog instituta Quiet Mark, koji sertifikuje i prepoznaje najbolje proizvode na tržištu u smislu akustičnog komfora.\nOsnovan 1981. godine u Trevizu, Falmec je vodeći brend u proizvodnji kuhinjskih aspiratora koje karakterišu tehnološke inovacije, savremeni dizajnu, odlične performanse, prefinjeni materijali, energetska učinkovitost i 100% italijnaski zanat.\nKroz proces koji se odvija u više koraka, koji se u potpunosti odvija u fabrici Vittorio Veneto, svaki pojedinačni proizvod je izrađen do najsitnijih detalja, sa izuzetnom preciznošću i najvećom pažnjom prilikom provere kvaliteta. Snažna tačka brenda je sposobnost da se pridruži najfinijem dizajnu i novim tehnologijama orijentisanim ka najvišim performansama, od niske emisije buke do prečišćavanja vazduha, bitnih faktora u održavanju prijatnog zdravlja kod kuće.


Turizam u Grčkoj još van uticaja krize\nBeta\t 8. jula 2015. 06:35\nU špicu turističke sezone Grčka je prepuna turista, ali ekonomsko-politički događaji poslednjih nedelja donose otkazivanje i smanjenje broja rezervacija.\n“Rezervacije su opale 20 do 30 odsto”, rekao je Australijanac Edvard Fišer, 12 godina vlasnik agencija “Athens bekpekers” i “Atens studios”, na atraktivnim lokacijama u blizini Akropolja, uglavnom za mlade putnike bez velikog budžeta. On je za to okrivio strane medije i rekao da veruje da će to biti samo “privremeni pad”.\nTurizam i devizni priliv od njega su od vitalnog značaja za grčku nadu za oporavak duboko zadužene države. Svetski savet za putovanje i turizam je saopštio da je direktan doprinos turizma Grčke 2014. godine bio veći od 29 milijardi evra, što čini nešto više od 17 odsto BDP.\nNacionalna turistička organizacija Grčke uverava turiste da njihove kreditne i bankarske kartice rade normalno i da restrikcije koje važe za grčke građane, ne važe za posetioce.\nLisandros Cilidis, predsednik Grčke asocijacije putničkih i turističkih agencija, kaže da su cifre stabilne širom zemlje: “Više je glasina o otkazivanju nego stvarnog otkazivanja i rezervacije stižu i dalje, turisti nemaju nikakvih problema”.\nTo kažu i posetioci Akropolja i okolnih znamenitosti, koji kažu za AP da normalno provode odmor.\n“Video sam nekoliko redova pred bankomatima, ali nema ogromnih redova”, rekla je Lusijana Suza, brazilski advokat kojoj je ovo prvo putovanje u Grčku.\nAli onima koji još nisu rezervisali putovanje takve garancije nisu smirile strahovanje da će u bankomatima i bankama uskoro ponestati gotovine, osim ako ne bude infuzije evra iz Evropske centralne banke ili drugog izvora. Neki restorani i hoteli su postavili natpise da ne prihvataju kreditne kartice, uprkos vladinim obećanjima.\nDok stotine hiljada Grka zavisi od prihoda tokom užurbanih letnjih meseci, od čega oni i njihove porodice žive zimi.\nVasilios Elman, direktor agencije “Madžestik trevel” u centru Atine, kaže da mu je prošlonedeljno zatvaranje banaka onemogućilo poslovanje. Da stvar bude gora, velike aviokompanije su ga obavestile da više ne može da izdaje njihove karte, čak ni klijentima s gotovinom.\n“Ne možemo da radimo kao ranije, jer nemamo brz pristup fondovima kada ljudi plaćaju karticama”, rekao je on i dodao da mu je uz to “ogromna količina novca zaglavila u banci”. Njegova agencija i dalje prihvata kreditne kartice, ali su potrebni dani i nedelje dok ne dođe do novca preko različitih sistema elektronskog bankarstva.\nElman ima nekoliko istovremenih problema: turisti skraćuju boravak ili otkazuju dolazak u Grčku, a veliki broj Grka zabrinutih za svoje finansije, a naročito zbog nemogućnosti da dođu do novca, otkazuju letnje odmore koje većinom provode u Grčkoj.\n“Mislim da će letos broj Grka koji idu na odmor pasti na nulu, zaista to mislim: na nulu”, rekao je on.\n“Ova sezona je uništena. Strane ambasade upozoravaju na probleme, tako da se ljudi premišljaju da li da dođu u Grčku”, rekao je Elman.